Η NASA Εξηγεί Γιατί Ο Άρης Δεν Είναι Πλέον Κατοικήσιμος\nΗ NASA παρουσίασε μια νέα έρευνα που απαντάει στο ερώτημα γιατί ο πλανήτης Άρης δεν είναι πλέον κατοικήσιμος. Σύμφωνα με αυτή, ένοχος είναι ο Ήλιος ο οποίος προκαλεί ηλιακούς ανέμους που αποτελούνται από πρωτόνια και ηλεκτρόνια, και ταξιδεύουν με ταχύτητα 1,6 εκατομμύρια χιλιόμετρα την ώρα.\nΟ αμερικάνικος οργανισμός ανέλυσε τα στοιχεία του δορυφόρου Mars Atmosphere and Volatile EvolutioN (που στείλαμε στον Άρη το 2014) και διαπίστωσε ότι ο ηλιακός άνεμος με τα χρόνια ‘έγδυνε’ την ατμόσφαιρα του πλανήτη, και τελικά από θερμό και υγρό πλανήτη τον μετέτρεψε σε παγωμένο και άγονο.\nΟ Άρης ήταν κάποτε σαν την Γη, με ωκεανούς, όμως εξαιτίας των ανέμων η ατμόσφαιρα αραιώθηκε και το νερό διέφυγε στο διάστημα. Μικρές ποσότητες νερού υπάρχουν ακόμα επάνω στην επιφάνεια του Άρη και η NASA έχει βρει αποδείξεις για την ύπαρξή τους. Επίσης, σήμερα ο πλανήτης έχει μόλις το 1% της ατμοσφαιρικής πίεσης της Γης καθιστώντας αδύνατη την εκ νέου δημιουργία ωκεανών.\nΤέλος, παρατηρήθηκε ότι ο ηλιακός άνεμος μεταφέρει μαζί του και μαγνητικά πεδία τα οποία όταν πέφτουν στον πλανήτη δημιουργούν ηλεκτρικά πεδία. Τα πεδία αυτά επιταχύνουν τα ιόντα της ατμόσφαιρας, στέλνοντάς τα στο διάστημα. Αυτό το φαινόμενο συνεχίζεται μέχρι και σήμερα, και υπολογίζεται ότι περίπου 100 γραμμάρια αρειανής ατμόσφαιρας, κυρίως οξυγόνου και διοξειδίου του άνθρακα, ‘δραπετεύουν’ στο διάστημα κάθε δευτερόλεπτο.\nΣτη παρακάτω προσομοίωση της NASA μπορείτε να δείτε πως ο άνεμος προκαλεί την διαφυγή των ιόντων.


Περισσότερα USB Σε Κάθε PC Με Το Transcend TS-HUB3K | PCsteps.gr\nΑρχική / Hardware / Reviews / Περισσότερα USB Σε Κάθε PC Με Το Transcend TS-HUB3K\nΠερισσότερα USB Σε Κάθε PC Με Το Transcend TS-HUB3K\n03/09/2017 Συγγραφέας: Γιώργος Λάνδρου\nΤα USB hub προσθέτουν περισσότερα USB στον υπολογιστή μας. Σημαντικός παράγοντας στη σωστή επιλογή ενός hub είναι η παρουσία εξωτερικής τροφοδοσίας ρεύματος. Σε αυτόν τον οδηγό θα σας παρουσιάσουμε ένα ποιοτικό και αξιόπιστο USB 3.0 hub, το Transcend HUB3K, το οποίο διαθέτει και εξωτερική τροφοδοσία για υποστήριξη και φόρτιση απαιτητικών συσκευών.\nΠώς θα έχω περισσότερα USB στο σύστημά μου?\nΤι είναι το USB hub?\nΛίγα λόγια για την Transcend\nΤο Transcend HUB3K σε λειτουργία\nΠού μπορώ να βρω το Transcend HUB3K?\nΑξίζει η αγορά του Transcend HUB3K?\nΧρειάζεστε περισσότερα USB στον υπολογιστή σας?\nΣήμερα οι επιτραπέζιοι υπολογιστές έρχονται εξοπλισμένοι με αρκετές USB θύρες. Συνήθως θα βρούμε 4-6 θύρες στην πίσω πλευρά του κουτιού, και 2-4 στο μπροστινό μέρος. Σε πολλές περιπτώσεις όμως, χρειαζόμαστε περισσότερα USB.\nΟι περισσότεροι από εμάς διαθέτουμε μία μεγάλη συλλογή από συσκευές βασισμένες σε USB.\nΔεν είναι ασυνήθιστο για έναν οικιακό χρήστη να έχει USB πληκτρολόγιο, ποντίκι, πολυμηχάνημα, USB στικάκια, εξωτερικούς σκληρούς δίσκους, gamepads, αναγνώστες καρτών μνήμης, καλώδια φόρτισης κινητών / tablet, κ.α..\nΠαρόλο που μπορούμε να χρησιμοποιούμε σε πολλές περιπτώσεις το ίδιο καλώδιο USB, είναι πιο γρήγορο να έχουμε συνδεδεμένες τις USB συσκευές μας σε ξεχωριστές θέσεις.\nΕπιπλέον, ανάλογα με τη θέση του υπολογιστή σε σχέση με τον χώρο εργασίας, η πρόσβαση σε θύρες USB μπορεί να είναι αδύνατη ή δύσκολη, για παράδειγμα αν ο υπολογιστής είναι κάτω από το γραφείο.\nΤα πράγματα γίνονται ακόμα πιο δύσκολα στους χρήστες φορητών υπολογιστών.\nΌλοι θέλουμε λεπτούς και ελαφρείς φορητούς υπολογιστές, που όμως αφήνουν ελάχιστο περιθώριο για την ύπαρξη USB θυρών.\nΈτσι, στην καλύτερη των περιπτώσεων ένας φορητός υπολογιστής διαθέτει μέχρι τέσσερις USB θύρες, και στη χειρότερη μία με δύο.\nΣε όλες τις παραπάνω περιπτώσεις, η λύση είναι μία. Χρειαζόμαστε έναν διανομέα USB, ή αλλιώς ένα USB hub.\nΈνα USB hub είναι όπως ένα πολύμπριζο για τις ηλεκτρικές μας συσκευές. Εν ολίγοις, μας δίνει τη δυνατότητα να μοιράζουμε μία θύρα USB μεταξύ πολλών συσκευών.\nΒέβαια, όπως καταλαβαίνουμε, δεν είναι όλα τα USB hubs ίδια, όσο απλά κι εάν φαίνονται εξωτερικά.\nΘα πρέπει να δώσουμε προσοχή, όχι μόνο στα χαρακτηριστικά και τις προδιαγραφές τους, αλλά και στις προδιαγραφές του υπολογιστή μας.\nΠάμε να δούμε τα βασικά κριτήρια τα οποία πρέπει να λάβουμε υπόψιν μας κατά την αγορά ενός hub, για να εξασφαλίσουμε περισσότερα USB.\nΤα USB hubs μπορούν να διαχωριστούν σε δύο βασικές κατηγορίες. Σε αυτά που τροφοδοτούνται αποκλειστικά από τον υπολογιστή, και σε αυτά που διαθέτουν εξωτερική τροφοδοσία και χρειάζεται να συνδεθούν σε πρίζα.\nΣυνήθως αυτά που τροφοδοτούνται αποκλειστικά από τον υπολογιστή είναι αρκετά φθηνά και προσφέρουν φορητότητα. Από την άλλη όμως, αντιμετωπίζουν σε πολλές περιπτώσεις προβλήματα συμβατότητας με τα περιφερειακά.\nΟι θύρες USB του υπολογιστή παρέχουν μια σχετικά μικρή ποσότητα ενέργειας, με τάση 5V και τυπικά 900mA ανά θύρα USB 3.0. Χωρίζοντας μία θύρα σε περισσότερες μέσω ενός USB hub, αυτή η ενέργεια κατανέμεται στις επιμέρους θύρες.\nΈτσι, ανάλογα με το είδος των συσκευών που συνδέουμε στο USB hub, υπάρχει κίνδυνος να υπολειτουργούν ή να μην λειτουργούν καθόλου.\nΠολύ πιθανό συσκευές που δεν απαιτούν πολύ ενέργεια να λειτουργήσουν, όπως ένα ποντίκι, ο εκτυπωτής, ή κάποιο φλασάκι. Ένας εξωτερικός δίσκος όμως, που δεν έχει εξωτερική τροφοδοσία, δεν θα λειτουργήσει σωστά.\nΕπιπλέον, για τον ίδιο λόγο αυτού του είδους τα USB hub χωρίς επιπλέον τροφοδοσία δεν συνίστανται για τη φόρτιση συσκευών, όπως smartphone και tablet.\nΑυτοί είναι οι λόγοι για τους οποίους είναι χρήσιμο να επιλέξουμε ένα hub με εξωτερική τροφοδοσία.\nΈτσι, οι συσκευές θα τροφοδοτούνται από την απαιτούμενη ισχύ και δεν θα χρειάζεται να ανησυχούμε.\nΒέβαια, αυτή η κατηγορία USB hub είναι ακριβότερη, αλλά αποτελεί μακράν την πιο αξιόπιστη επιλογή.\nΈνα USB hub είναι ένα κλειστό κύκλωμα, μέσα από το οποίο διέρχεται ρεύμα.\nΑπό τη στιγμή που συνδέουμε στο USB hub συσκευές που κοστίζουν, όπως σκληρούς δίσκους και κινητά ή tablets, καλό είναι να είμαστε προσεκτικοί.\nΣτο εμπόριο κυκλοφορούν hubs από ένα ευρώ, μέχρι μερικές δεκάδες ευρώ. Καλό θα είναι να επιλέγουμε επώνυμες λύσεις που διαθέτουν εγγυήσεις ασφάλειας και καλής λειτουργίας.\nΌπως είδαμε και στον οδηγό αγοράς τροφοδοτικού, σε οτιδήποτε έχει να κάνει με το ρεύμα οι no-name προτάσεις θέτουν πραγματικά σε κίνδυνο τις υπόλοιπες συσκευές μας\nΜπορεί να χρειαστεί να δώσουμε κάτι παραπάνω για το επώνυμο, αλλά τουλάχιστον θα έχουμε το κεφάλι μας ήσυχο.\nΤο USB πρότυπο έχει περάσει από αρκετές βελτιώσεις από το 1996 που πρωτοεμφανίστηκε.\nΚάθε βελτίωση εισάγει και νέα χαρακτηριστικά, τα οποία συνήθως έχουν να κάνουν με αυξημένες ταχύτητες μεταφοράς, φόρτιση συσκευών, καλύτερη διαχείριση δεδομένων, κ.α..\nΑυτή τη στιγμή το τελευταίο πρότυπο στην αγορά είναι το USB 3.1, το οποίο υποστηρίζεται από θύρες τύπου C. Σύντομα θα δούμε το USB 3.2, το οποίο θα υποστηρίζει πολλαπλάσιες ταχύτητες.\nΑν και σταδιακά το νέο πρότυπο υιοθετείται από όλο και περισσότερους κατασκευαστές φορητών συσκευών, αυτή τη στιγμή οι περισσότερες περιφερειακές συσκευές υποστηρίζουν παλαιότερα πρότυπα και τύπους USB.\nΑκόμα και τώρα εξακολουθούν να κυκλοφορούν αρκετά USB hubs που υποστηρίζουν το κλασσικό πρότυπο USB 2.0, το οποίο έχει συμπληρώσει 17 χρόνια ζωής.\nΒέβαια, με μερικά χρήματα παραπάνω, μπορούμε να προμηθευτούμε USB hub που υποστηρίζει το επόμενης γενιάς πρότυπο USB 3.0.\nΑυτό το πρότυπο εξασφαλίζει δεκαπλάσιες ταχύτητες σε σχέση με το προηγούμενο, ενώ προσφέρει και προς τα πίσω συμβατότητα, που σημαίνει πως δέχεται όλες τις USB 2.0 και παλαιότερες συσκευές.\nΓια να εκμεταλλευτούμε όμως τις πλήρεις δυνατότητες ενός USB 3.0 HUB, θα πρέπει και το σύστημά μας να διαθέτει μία ανάλογη θύρα. Σε άλλη περίπτωση, το USB HUB θα δουλεύει, αλλά θα έχει ταχύτητες του USB 2.0.\nΘα πρέπει λοιπόν να γνωρίζουμε τις δυνατότητες του συστήματός μας, ή να αναλογιστούμε μελλοντικές ανάγκες πριν προχωρήσουμε στην αγορά ενός USB hub.\nΔεν χρειάζεται να ξοδεύουμε χρήματα για παλιά τεχνολογία, όταν με μερικά επιπλέον εξασφαλίζουμε καλύτερες ταχύτητες και περισσότερα χαρακτηριστικά.\nΠαρακάτω θα σας παρουσιάσουμε ένα αξιόπιστο USB 3.0 hub, το Transcend HUB3K, το οποίο διαθέτει και εξωτερική τροφοδοσία.\nΗ Transcend Information Inc. ιδρύθηκε το 1988 από τον Chung-Won Shu με έδρα στην Ταϊπέι της Ταϊβάν.\nΣήμερα, η Transcend κατέχει ηγετική θέση στην ψηφιακή αποθήκευση και σε πολυμέσα και βιομηχανικά προϊόντα, με 14 γραφεία σε όλον τον κόσμο.\nΗ εταιρεία διαθέτει μία πολύ μεγάλη γκάμα προϊόντων που συμπεριλαμβάνουν όλους τους τύπους μονάδων μνήμης.\nΠιο συγκεκριμένα, κατασκευάζει κάρτες μνήμης, αποθηκευτικές μονάδες USB, ψηφιακές συσκευές αναπαραγωγής μουσικής, συσκευές ανάγνωσης καρτών μνήμης, μνήμες RAM, εξωτερικούς σκληρούς δίσκους, SSD δίσκους, USB hubs, κ.α..\nΜε λίγα λόγια, θα βρούμε τα πάντα για να οργανώσουμε την ψηφιακή μας ζωή.\nΣτην Transcend αναλαμβάνουν εξολοκλήρου την παραγωγή και διαχείριση των προϊόντων, ακόμα και την πώλησή τους.\nΩς εταιρεία που εστιάζει στον πελάτη, η Transcend έχει τη δυνατότητα να ανταποκρίνεται γρήγορα στις μεταβαλλόμενες ανάγκες της αγοράς.\nΙδανικό για χρήση με φορητούς υπολογιστές και ultrabooks, το Transcend HUB3K μας εξασφαλίζει περισσότερα USB. Συγκεκριμένα μετατρέπει μία USB 3.0 θύρα του υπολογιστή μας σε τέσσερις.\nΜε τον μετασχηματιστή τροφοδοσίας που διαθέτει, το Transcend HUB3K εξασφαλίζει παροχή ρεύματος μέχρι 2Α, ενώ υποστηρίζει και γρήγορη φόρτιση. Έτσι, μπορούμε να φορτίσουμε γρήγορα τις φορητές μας συσκευές με τη χρήση μίας μόνο θύρας USB.\nΠάμε να δούμε αναλυτικά τα τεχνικά χαρακτηριστικά της συσκευής.\nΔιαστάσεις: 78.6mm (L) x 49.5mm (W) x 15mm (H)\nΤροφοδοσία: 5V / 0.9A από θύρα USB και 12V / 1.5A από προσαρμογέα ρεύματος\nΘερμοκρασία λειτουργίας: 0 - 70 °C\nΑπαιτήσεις Συστήματος: Υπολογιστής με Θύρα USB (Απαιτείται θύρα USB 3.0 για απόδοση USB 3.0). Σε περίπτωση που χρειαστούμε Drivers για τη λειτουργία της γρήγορης φόρτισης, θα τους βρούμε εδώ.\nΥποστηριζόμενα Λειτουργικά Συστήματα: Windows XP (32bit ή 64bit),Windows Vista (32bit ή 64bit), Windows 7 (32bit ή 64bit), Windows 8 (32bit ή 64bit), Windows 10 (32bit ή 64bit), Mac OS X 10.2.8 ή νεότερη έκδοση, Linux Kernel 2.6.30 ή νεότερο.\nΠερισσότερα για τη συσκευή μπορούμε να βρούμε εδώ.\nH συσκευασία του Transcend HUB3K είναι αρκετά προσεγμένη, και είναι καλυμμένη με προστατευτική ζελατίνα.\nΣτο πίσω μέρος της συσκευασίας θα βρούμε τα τεχνικά χαρακτηριστικά, βασικές λειτουργίες, και διάφορες πιστοποιήσεις.\nΣτο εσωτερικό βρίσκουμε το USB hub, ένα USB 3.0 καλώδιο, το εξωτερικό καλώδιο τροφοδοσίας, και μία κάρτα εγγύησης.\nΤο Transcend HUB3K είναι μικρό και ελαφρύ, ενώ φαίνεται να είναι κατασκευασμένο από ποιοτικά υλικά.\nΕνδιαφέρον έχει το εξωτερικό καλώδιο τροφοδοσίας, το οποίο διαθέτει αποσπώμενο αντάπτορα για προσαρμογή σε χώρες με διαφορετικές πρίζες.\nTo Transcend HUB3K είναι Plug & Play. Απλά το βάζουμε στην ανάλογη USB θύρα και είναι έτοιμο.\nΠεριφερειακές συσκευές που δεν απαιτούν μεγάλα ποσά ενέργειας μπορούν να λειτουργήσουν χωρίς την εξωτερική τροφοδοσία.\nΈτσι, έχουμε μεγαλύτερη φορητότητα και ευκολία κινήσεων.\nΝα επισημάνουμε ότι οι ενδεικτικές λυχνίες ανάβουν μόνο όταν συνδέσουμε μία συσκευή στην ανάλογη θύρα.\nΕάν πάλι έχουμε ενεργοβόρες συσκευές, όπως για παράδειγμα έναν εξωτερικό σκληρό δίσκο, η χρήση του εξωτερικού τροφοδοτικού είναι απαραίτητη.\nΜάλιστα οι ταχύτητες μεταφοράς δεδομένων ήταν ακριβώς οι ίδιες με αυτές απευθείας στη θύρα USB.\nTo Transcend HUB3K για περισσότερα USB το προμηθευτήκαμε από ελληνικό κατάστημα, με κόστος περίπου 30€.\nΜάλιστα, όσοι το έχουν προμηθευτεί μέχρι στιγμής, έχουν αφήσει άριστα σχόλια για το προϊόν.\nΣυνοψίζοντας, τo Transcend HUB3K είναι ένα ποιοτικό και αξιόπιστο USB hub, το οποίο υποστηρίζει το USB 3.0 πρότυπο, προσφέροντας και προς τα πίσω συμβατότητα.\nΣυνδυάζει φορητότητα, καθώς μπορεί να λειτουργήσει και χωρίς εξωτερική παροχή, αλλά εάν είναι απαραίτητο μπορούμε να συνδέσουμε το εξωτερικό τροφοδοτικό.\nΠολύ θετικό είναι το γεγονός ότι θα βρούμε μέσα στη συσκευασία το τροφοδοτικό, πράγμα που δικαιολογεί και το κόστος.\nΗ συσκευή αποτελεί ιδανική λύση, τόσο για το γραφείο, όσο και για αυτόν που μετακινείται συνεχώς και χρειάζεται περισσότερα USB.\nΕμείς μείναμε απόλυτα ικανοποιημένοι, γι' αυτό σας το προτείνουμε ανεπιφύλακτα.\nΕάν έχετε κάποια απορία σχετικά με τα USB hub ή εάν θέλετε να ρωτήσετε κάτι για το Transcend HUB3K, γράψτε μας παρακάτω στα σχόλια.\nPrevious Post: « Νέο Οκταπύρηνο "All-Screen" 5.5'' FHD, 3GB/32GB, €93.56\nNext Post: ViralSteps #1 - Τα Viral Video και Δημοσιεύσεις Της Εβδομάδας »\nΑσχετο με το θεμα αλλα θα το πω γιατι θα σκασω. Χρησιμοποιω τον epic browser, δεν εχω ενεργοποιησει κανενα adblock, αλλα φωτογραφιες απ το pc steps δε βλεπω. Τι να μου συμβαινει?? Μη μου πειται να αλλαξω γυαλια, προσφατα το εκανα\nBilly Cinnamon says\nΧρήσιμο άρθρο σχετικά με τα usb hubs, ασχέτως του συγκεκριμένου μοντέλου το οποίο όντως φαίνεται πολύ καλό.\nVassilis Bassilis says\n03/09/2017 at 11:40\nκαλό άρθρο, όπως μας έχετε συνηθίσει\nερώτηση: το καλώδιο επέκτασης της θύρας usb που χρησιμοποιώ , είναι διαφορετικό για το usb3 ή είναι ένα απλό κλασσικό καλώδιο usb ?\nκαι δεύτερον, οι κόκκινες θύρες usb που έχει το desktop pc μου τι είναι ?\nΤο πιο πιθανό είναι να έχει ενσωματωμένο κάποιο ad blocker. Με άλλο browser δοκίμασες?\nΚαλησπέρα Βασίλη, ίδια είναι, απλά αυτό που διαθέτει το Hub είναι πιο χοντρό και ίσως πιο αποδοτικό. Οι κόκκινες θύρες πρέπει να είναι οι USB 3.0, σε κάποια συστήματα αντί μπλε έχουν άλλα χρώματα.\nDima Sdou says\n05/09/2017 at 20:10\nεχω ενα σωρο, chrome, mozila,edge, τα ιδια χαλια σε ολους. Τον epic ομως τον χρησιμοποιω το τελευται 2μηνο και δεν εχω ενεργοποιησει κανενα προσθετο. Γιατι μου το κανουν μονο στο pc steps δεν ξερω.\n05/09/2017 at 23:53\nΠολύ περίεργο, δοκίμασε να καθαρίσεις την μνήμη cache τους και δοκίμασε ξανά..https://www.pcsteps.gr/15011-%CE%B4%CE%B9%CE%B1%CE%B3%CF%81%CE%B1%CF%86%CE%AE-%CE%B9%CF%83%CF%84%CE%BF%CF%81%CE%B9%CE%BA%CE%BF%CF%8D/


Παρασκευή 23/7: Ο φίλος μου, ο Αχμέτ Αλί Μπουνταλάς (By OAK)-\nΠαρασκευή 23/7: Ο φίλος μου, ο Αχμέτ Αλί Μπουνταλάς (By OAK)\nΟ φίλος μου, ο Αχμέτ Αλί Μπουνταλάς\nΠριν από 2 χρόνια είχα γράψει ένα άρθρο στην Υπόγα του ΕΚΗΒΟΥΛΟΥ σχετικά με τον φίλο μου τον Αχμέτ Αλι Μπουνταλά. Προσπάθησα τότε να εξηγήσω με απλά Ελληνικά ποιο είναι ακριβώς το πρόβλημα της τούρκικης οικονομίας που κατά την άποψη μου δεν έχει πολλές ελπίδες.\nΤουλάχιστον όχι για να επιβιώσει με το σημερινό σύστημα. Και όπως πάντα φίλοι διαδικτυακοί αντιπαρέθεσαν την άποψη τους γιατί η Τουρκιά ζει ένα οικονομικό θαύμα. Η αλήθεια είναι ότι ένα θαύμα ζει απλά το θαύμα είναι γιατί ακόμα δεν έχει καταρρεύσει εντελώς ακόμα.\nΉρθε λοιπόν ο γείτονας, να μας θυμίσει ξανά την ισχύ και δύναμη της γειτονικής χώρας, αλλά προσωπικά όταν βλέπω άρματα και παρελάσεις, αρχίζω να υποψιάζομαι. Γιατί οι ισχυρές χώρες, αυτές που ζουν «οικονομικά θαύματα» δεν σκούζουνε ούτε δείχνουν τα μπράτσα τους.\nΤι μεσολάβησε λοιπόν στα δύο αυτά χρόνια; Πολύ πρόσφατα το Reuters, δημοσίευσε μια μελέτη για το μέλλον της Τουρκικής οικονομίας. Το πρώτο και σημαντικότερο στοιχείο είναι η διολίσθηση χωρίς φρένα της Τουρκικής Λίρας. Με τον φίλο Γελαντάλι και τον φίλο Βασίλη ειχαμε παιξει ένα στοιχημα αν σπάσει τα 8 δολάρια, αλλά σήμερα πλέον επίκαιρο θα ήταν να μιλάμε για το αν θα σπάσει τα 9 μέσα στο 2021.\nΜεγάλος χαμένος από την διολίσθηση είναι φυσικά ο πολίτης μιας και η διολίσθηση σημαίνει και ανατίμηση σε καταναλωτικά προϊόντα, ακρίβεια και δυστυχώς για την Τουρκία που έχει ένα κάρο στεγαστικών και επαγγελματικών δανείων σε δολάρια, φτώχεια.\nΜέσα στο 2020 λοιπόν 1.5 εκατομμύρια πέρασαν στο επίπεδο της φτώχιας.\nΤο χειρότερο είναι ότι ο πληθωρισμός πλέον καλπάζει με 20% και το ακόμα χειρότερο ότι πλέον το 14% της κοινωνίας είναι άνεργοι.\nΜαζί με τους μικρούς εξανεμίζονται και οι μεγάλοι επενδυτές. Θα θυμόσαστε τον πανικό εισροής επενδύσεων που έζησε η χώρα από το 2008 έως το 2013. Ακολούθησε όμως η αποεπένδυση. Το 2020 το ποσοστό των ξένων επενδυτών που διακρατούν τουρκικά ομόλογα σύμφωνα με την διεθνή ένωσή διακανονισμών έφτασε το 7% από το 25% που ήταν το 2013.\nΓιατί λοιπόν οι τούρκοι δείχνουν τα μπράτσα τους αντί να σηκώσουνε τα μανίκια να πιάσουν δουλειά και να διορθώσουν το πρόβλημα; Η πραγματικότητα κρύβεται πίσω από ένα διάγραμμα.\nΤο κατά κεφαλήν εισόδημα των τούρκων από το 2013 στα 12.500 δολάρια, έφτασε το 2020 στα 8.000 μια πτώση σχεδόν 40%. Η δυναμική δε, δείχνει συνέχιση του προβλήματος. Είναι κατανοητό γιατί ακριβώς βρυχάται η γείτονα χώρα;\nΓια την Ελλάδα η Τουρκία είναι η μεγαλύτερη εμπορική συνεργάτιδα. Προφανώς μια οικονομική κατάρρευση δεν προσφέρει στην χώρα μας τίποτα.\nΑντιθέτως δημιουργεί και μια γεωπολιτική αναταραχή που αμφιβάλω αν μπορέσει η Ελλάδα να εκμεταλλευτεί υπερ της.\nΑς ελπίσουμε λοιπόν ο γείτονας αντί να βρυχάται προς λάθος κατεύθυνση, να διορθώσει τα κακώς κείμενα της οικονομίας του και εστιάσει στην ανάπτυξη του λαού του.


Baita Deona, Cibiana Di Cadore | Hotels.com\nBaita Deona, Cibiana Di Cadore, Veneto, Ιταλία\nΌλα τα καταλύματα σε Cibiana Di Cadore, Veneto, Ιταλία\nΣαλέ με άμεση πρόσβαση σε πίστες σκι (Cibiana Di Cadore) με χώρο φύλαξης εξοπλισμού σκι και πάσο για σκι\nΜόντε Σασολούνγκο ντι Τσιμπιάνα - 6 λεπτά περπάτημα\nΔημαρχείο Τσιμπιάνα ντι Καντόρε - 4 χλμ.\nΜουσείο Messner Mountain Museum Dolomites - 1 χλμ.\nΜουσείο Σιδήρου και Καρφιών - 11,7 χλμ.\nΠεριοχή για Σκι Civetta - 17,6 χλμ.\nVia pianezze 61/i, Cibiana Di Cadore, 32040, Ιταλία\nΚοιλάδα Zoldo - 18,3 χλμ.\nΜουσείο Γυαλιών - 19,8 χλμ.\nΛίμνη Cadore - 20,4 χλμ.\nΠεριοχή για Σκι San Vito di Cadore - 21,3 χλμ.\nΚορυφή Βουνού Antelao - 21,5 χλμ.\nΑεροδρόμιο Μάρκο Πόλο (VCE) - 83 λεπτά με αμάξι\nΣταθμός Calalzo Pieve di Cadore Cortina - 36 λεπτά με αμάξι\nΣταθμός Ponte Nelle Alpi Polpet - 37 λεπτά με αμάξι\nΣταθμός Ponte nelle Alpi Per l'Alpago - 41 λεπτά με αμάξι\nΗ ρεσεψιόν είναι ανοιχτή καθημερινά από τις 8 π.μ. έως τις 11 μ.μ. Σε αυτό το κατάλυμα, δεν υπάρχει δυνατότητα check-in πέραν του καθορισμένου ωραρίου. Αν έχετε σκοπό να φτάσετε μετά τις 9 μ.μ. επικοινωνήστε με το κατάλυμα εκ των προτέρων, χρησιμοποιώντας τις πληροφορίες στην επιβεβαίωση κράτησης. Ο θυρωρός ή το προσωπικό της ρεσεψιόν υποδέχονται τους επισκέπτες κατά την άφιξη.\nΠροσφέρει το Baita Deona δωρεάν ακύρωση και πλήρη επιστροφή χρημάτων;\nΝαι, το Baita Deona έχει διαθέσιμα δωμάτια με πλήρη επιστροφή χρημάτων για κράτηση στη σελίδα μας, τα οποία μπορούν να ακυρωθούν έως και λίγες ημέρες πριν το check-in. Απλώς βεβαιωθείτε ότι ελέγχετε την πολιτική ακύρωσης αυτού του καταλύματος, για να δείτε τους ακριβείς όρους και προϋποθέσεις.\nΠροσφέρεται στάθμευση στον χώρο του καταλύματος (Baita Deona);\nΕπιτρέπονται κατοικίδια σε αυτό το κατάλυμα (Baita Deona);\nΠοιες ώρες πραγματοποιείται το check-in και το check-out σε αυτό το κατάλυμα (Baita Deona);\nΥπάρχουν εστιατόρια σε αυτό το κατάλυμα (Baita Deona) ή στη γύρω περιοχή;\nΝαι, υπάρχει ένα εστιατόριο στο κατάλυμα όπου μπορείτε να απολαύσετε γεύματα σε ανοιχτό χώρο και τοπική κουζίνα. Μερικά κοντινά εστιατόρια είναι τα εξής: Inte Cornigian (3,8 χλμ.), Taulà di Boss - Polo culturale delle Dolomiti (6,8 χλμ.) και Pizzeria Cadore (11,3 χλμ).\nΠοιες δραστηριότητες είναι διαθέσιμες στο Baita Deona και στη γύρω περιοχή;\nΑπολαύστε τις χειμερινές δραστηριότητες αναψυχής που προσφέρει το κατάλυμα, όπως σκι αντοχής (cross-country). Επίσης, το Baita Deona διαθέτει κήπο.\nAlvaro, Ταξίδι 1 διανυκτέρευσης, Αυγ 20, 2020\nCRISTINA, Ρομαντικό ταξίδι 2 διανυκτερεύσεων, Σεπ 3, 2019\ndavide, Ταξίδι 1 διανυκτέρευσης, Σεπ 6, 2018\nCibiana Di Cadore Ξενοδοχεία


YgeiaWatch - Αύξηση στον αριθμό κρουσμάτων κορωνοϊού λόγω ΒΑ5\n22 Ιουνίου 2022, 12:04\n«Για να περιορίσουμε αυτή την εξάπλωση, καλό είναι να εφαρμόζουμε τα μέτρα αυτοπροστασίας και κυρίως τη χρήση της μάσκας σε εσωτερικούς χώρους που παρόλο του ότι υπήρχε σύσταση για τη χρήση της, λίγοι την φορούν», ανέφερε. Ο Δρ Καραγιάννης εκτίμησε ότι «οι εσωτερικοί χώροι θα αποδειχθούν προβληματικοί αν θα εξακολουθήσουν με το ίδιο μοτίβο». «Δεν είναι πρόβλημα να φορέσεις τη μάσκα για λίγη ώρα σε εσωτερικούς χώρους και μετά να την βγάζεις», είπε.\nΕπεσήμανε ότι λόγω της αύξησης των κρουσμάτων αυτή την περίοδο πρέπει να γίνεται στενή επιτήρηση της κατάστασης. «Εκείνοι που είναι θετικοί πρέπει να περιορίζονται και να μην έρχονται σε επαφή με άτομα της οικογένειας ώστε να αποφύγουμε ενδοοικογενειακές μεταδόσεις και επίσης στις συνευρέσεις να είμαστε προσεκτικοί. Οι χειραψίες, τα φιλιά δίνουν και παίρνουν σε κοινωνικές συνευρέσεις, κάτι που δεν πρέπει να γίνεται», επεσήμανε.\nΓια την κατάσταση που θα επικρατήσει το Σεπτέμβριο, ο Δρ Καραγιάννης εξέφρασε την ελπίδα ότι μέχρι το Σεπτέμβριο να έχουμε περάσει αυτή την έξαρση. «Εμείς δεν θα ανεβούμε πολύ υψηλά, με λίγη προσοχή από όλους μας θα αποφύγουμε τους υψηλούς αριθμούς κρουσμάτων. Χρειάζεται προσωπική ευθύνη για να περιορίσουμε τα κρούσματα», συμπλήρωσε.


Καταγγέλλουν τον Ολυμπιακό Βόλου! – Sportrikala.gr\nΑΡΧΙΚΗΠΟΔΟΣΦΑΙΡΟ ΑΟ ΤΡΙΚΑΛΑ Super League Football League Γ ΕΘΝΙΚΗ ΚΥΠΕΛΛΟ ΕΛΛΑΔΑΣ Α ΕΡΑΣΙΤΕΧΝΙΚΗ Α1 ΕΡΑΣΙΤΕΧΝΙΚΗ Α Όμιλος Β Όμιλος Β ΕΡΑΣΙΤΕΧΝΙΚΗ Α Όμιλος Β Όμιλος Γ Όμιλος ΚΥΠΕΛΛΟ ΕΠΣΤ ΠΑΙΔΙΚΟ ΠΡΩΤΑΘΛΗΜΑ ΝΕΑ ΕΠΣΤ ΓΥΝΑΙΚΕΙΟ ΠΟΔΟΣΦΑΙΡΟ ΔΙΑΦΟΡΑ ΠΟΔΟΣΦΑΙΡΟΜΠΑΣΚΕΤ TRIKALA BC BASKET LEAGUE Α2 ΚΑΤΗΓΟΡΙΑ ΚΥΠΕΛΛΟ ΕΛΛΑΔΟΣ ΜΠΑΣΚΕΤ Α1 ΕΣΚΑΘ Α2 ΕΣΚΑΘ Β ΕΣΚΑΘ ΓΥΝΑΙΚΕΙΟ ΜΠΑΣΚΕΤ ΔΙΑΦΟΡΑ ΜΠΑΣΚΕΤΑΛΛΑ ΣΠΟΡ ΣΤΙΒΟΣ ΒΟΛΕΥ ΠΟΔΗΛΑΣΙΑ ΠΑΛΗ ΤΑΕ ΚΒΟ ΝΤΟ ΜΗΧΑΝΟΚΙΝΗΤΑ ΟΡΕΙΒΑΣΙΑ – ΣΚΙ ΥΠΟΛΟΙΠΑ ΑΘΛΗΜΑΤΑΠΡΟΓΡΑΜΜΑ – ΑΠΟΤΕΛΕΣΜΑΤΑ ΠΟΔΟΣΦΑΙΡΟ Super League Γ Εθνικη 2ος Ομιλος Α Ερασιτεχνικη Α1 Ερασιτεχνικη Α Ομιλος Α1 Ερασιτεχνικη Β Ομιλος Β1 Ερασιτεχνικη Α Ομιλος Β1 Ερασιτεχνικη Β Ομιλος Β1 Ερασιτεχνικη Γ Ομιλος Γυναικειο Ποδοσφαιρο Β Εθνικη Γυναικειο Ποδοσφαιρο Γ Εθνικη BASKET Basket League Α1 ΕΣΚΑΘ Α2 ΕΣΚΑΘΒΑΘΜΟΛΟΓΙΕΣ ΠΟΔΟΣΦΑΙΡΟ Super League Γ Εθνικη 2ος Ομιλος Α Ερασιτεχνικη Α1 Ερασιτεχνικη Α Ομιλος Α1 Ερασιτεχνικη Β Ομιλος Β1 Ερασιτεχνικη Α Ομιλος Β1 Ερασιτεχνικη Β Ομιλος Β1 Ερασιτεχνικη Γ Ομιλος Γυναικειο Ποδοσφαιρο Β Εθνικη Γυναικειο Ποδοσφαιρο Γ Εθνικη BASKET Basket League Α1 ΕΣΚΑΘ Α2 ΕΣΚΑΘΕΝΔΙΑΦΕΡΟΝΤΑ ΡΕΠΟΡΤΑΖ ΣΥΝΕΝΤΕΥΞΕΙΣ ΡΕΤΡΟ – ΒΕΤΕΡΑΝΟΙ ΑΡΘΟΓΡΑΦΙΑ ΑΓΟΡΑ ΤΟΠΙΚΑ ΝΕΑ ΠΟΛΙΤΙΚΗΣΤΟΙΧΗΜΑΟ ΦΛΟΥ Βρίσκεστε εδώ: Sportrikala.gr » ΣΤΟ ΠΑΡΑΣΚΗΝΙΟ » Καταγγέλλουν τον Ολυμπιακό Βόλου!\tΚαταγγέλλουν τον Ολυμπιακό Βόλου!\nΣε καταγγελίες εναντίον του Ολυμπιακού Βόλου αλλά και της δημοτικής Αρχής της πόλης,προχώρησε ομάδα δημοτικών συμβούλων.\nΣε καταγγελίες εναντίον του Ολυμπιακού Βόλου αλλά και της δημοτικής Αρχής της πόλης, αναφορικά με τον τρόπο χρήσης και λειτουργίας του Εθνικού Σταδίου Βόλου, προχώρησε ομάδα δημοτικών συμβούλων.\nΣε έγγραφο που υπογράφουν οι κ.κ. Δροσινός Αντώνης-Αθανάσιος, Παλάντζας Κώστας, Παπαλεξίου Αλέξης, Σκάλκος Γιάννης και Τσουρέλης Ζήσης και τιτλοφορείται «Εθνικό Στάδιο Βόλου, απαγόρευση πρόσβασης στους αθλητές και αθλούμενους, και σωρεία παρατυπιών» γίνεται λόγος για «έξωση» των αθλητών, οι οποίοι δεν μπορούν να γυμναστούν, επειδή το Στάδιο χρησιμοποιείται από τους «ερυθρόλευκους» του Βόλου.\nΑναλυτικά το κείμενο, όμως αναρτήθηκε στην ιστοσελίδα του Δήμου Βόλου:\n«Για δεύτερη συνεχή χρονιά γινόμαστε μάρτυρες τραγικών καταστάσεων στο Εθνικό Στάδιο Βόλου.\nΠοδοσφαιρική ομάδα βγάζει καθημερινά έξω τους αθλητές και τους αθλούμενους, προκειμένου να κάνει προπόνηση. Παρότι μάλιστα η προπόνηση γίνεται σε διαφορετικό χώρο για ποδοσφαιριστές και αθλητές (χλοοτάπητας και ταρτάν αντίστοιχα).\nΜάλιστα η ποδοσφαιρική ομάδα ανήρτησε δικό της έγγραφο στην είσοδο του σταδίου (επισύναψη), αναφέροντας ότι καθημερινά από τις 7.30 ως 9.00 το απόγευμα (καθώς και πρωινές ώρες), θα κάνει προπόνηση. Σημειωτέο, ότι αυτές τις απογευματινές ιδίως ώρες γίνεται η προπόνηση της συντριπτικής πλειοψηφίας των αθλητών και των αθλούμενων στο Εθνικό Στάδιο Βόλου, καθώς οι άλλες ώρες είναι απαγορευτικές για προπόνηση λόγω της ζέστης.\nΣε ερώτησή μας, πήραμε την απάντηση από τον φύλακα του σταδίου ότι η ομάδα έχει πάρει άδεια από τον Δήμο Βόλου και τον Αθλητικό Οργανισμό για να τα κάνει αυτά. Η έγκριση δόθηκε μάλιστα χωρίς καν περιορισμούς πχ σε ημέρες/ώρες.\nΡωτάμε τον Δήμο Βόλου και τον Αθλητικό Οργανισμό γιατί, και με τις υπογραφές ποιων, έδωσαν το δικαίωμα στην οποιαδήποτε ομάδα να μας βγάζει έξω από το στάδιο που χρυσοπληρώνουμε επί δεκαετίες, και να στερεί εκατοντάδες ανθρώπους από την άθληση, προκειμένου να γίνει η προπόνηση οποιασδήποτε επαγγελματικής ομάδας (που μάλιστα τίποτα δεν εμποδίζει να γίνονται ταυτόχρονα οι προπονήσεις όλων, όπως άλλωστε γινόταν απρόσκοπτα επί δεκαετίες). Επίσης γιατί, ενώ ο Δήμος Βόλου έχει παραχωρήσει στην ποδοσφαιρική ομάδα και άλλα γήπεδα (Βοηθητικό, Άλλη Μεριά κλπ), δεν της ζητά να προπονείται εκεί αφού την ενοχλεί η παρουσία μας.\nΕπί της ευκαιρίας επισημαίνουμε μερικά ακόμη πράγματα. Οι 4 πυλώνες φωτισμού είναι αναμένοι την ώρα προπόνησης της ομάδας, παρότι είναι απόγευμα. Αυτός είναι ο ορισμός του οργίου σπατάλης. Ποιος πληρώνει τα υπέρογκα ποσά, καθώς από ότι είναι γνωστό, οι πυλώνες καταναλώνουν τεράστια ποσά ρεύματος, και χιλιάδες ευρώ κάθε ημέρα?\nΤο ταρτάν του σταδίου βρίσκεται σε άθλια κατάσταση, μάλιστα τις τελευταίες ημέρες επιβαρύνθηκε από καπνογόνα που έριξαν φίλαθλοι. Θα ζητηθεί αποκατάσταση της δημόσιας περιουσίας από τους υπεύθυνους, και γιατί παραχωρείται η δημόσια περιουσία από τη στιγμή που δεν φροντίζεται από αυτούς που έχουν την ευθύνη όταν τους παραχωρείται το Εθνικό Στάδιο?\nΣτις 3 από τις 6 λωρίδες ταρτάν της δεξιάς πλευράς του Εθνικού Σταδίου γίνεται κατάληψη από φυσούνα και πάγκους (κάνοντας δύσκολη και περιορίζοντας τη προπόνηση των αθλητών), οι οποίοι πάγκοι μάλιστα έχουν βιδωθεί επί του ταρτάν καταστρέφοντάς το. Παρότι μάλιστα ο κατασκευαστής έχει προβλέψει εσοχές εκτός των 6 λωρίδων για τους πάγκους. Οι πάγκοι πρέπει να πάνε στη θέση που προβλέπεται, η δε φυσούνα να τοποθετείται μόνο τις ημέρες διεξαγωγής ποδοσφαιρικών αγώνων. Το ταρτάν να αποκατασταθεί με υπαιτιότητα των υπευθύνων στα μέρη που καταστράφηκε για να βιδωθούν οι πάγκοι σε θέση όπου δεν προβλέπεται.\nΤα αποδυτήρια είναι κλειστά πλην ενός, το οποίο αναγκαστικά χρησιμοποιούν άπαντες, άνδρες, γυναίκες και παιδιά, με ό,τι αυτό συνεπάγεται. Η λέξη ντροπή είναι λίγη. Άμεσα πρέπει να ξανανοίξουν και τα αποδυτήρια που ήταν ανοιχτά ως το 2013.\nΤέλος διευκρινίζουμε ότι το παρόν κείμενο δεν στρέφεται εναντίον καμμίας ποδοσφαιρικής ομάδας, αντίθετα ευχόμαστε σε όλες τις ομάδες κάθε επιτυχία, και να εκπροσωπούν επάξια τη πόλη μας όπως κάνουν εκατοντάδες σύλλογοι δεκάδων αθλημάτων που χρησιμοποιούν το ίδιο στάδιο χωρίς να ενοχλούν κανένα. Επίσης καθόλυ δεν μας ενοχλεί αν την ώρα των προπονήσεών μας, προπονούνται και ποδοσφαιρικές ομάδες. Αντίστοιχο κείμενο που είχαμε στείλει πέρυσι (http://dimosvolos.gr/15242/?p=1608) αγνοήθηκε. Αν αγνοηθεί και το φετινό, η κινητοποίησή μας αναγκαστικά θα λάβει πανελλαδική επέκταση με γνωστοποίηση σε όλα τα μμε για όσα συμβαίνουν. Έχουμε στη διάθεσή μας εκατοντάδες υπογραφές αθλητών και αθλούμενων που μαζέψαμε πέρυσι, στις οποίες θα προστεθούν και φετινές. Ζητούμε άμεση και απρόσκοπτη ελευθέρωση του Εθνικού Σταδίου Βόλου για το κοινό όλες τις ώρες. Δεν μπορούμε να περιμένουμε άλλο, ούτε να υποβαθμίζουμε τις προπονήσεις μας ενόψει Πανελληνιων και Βαλκανικών Πρωταθλημάτων, επειδή οι υπεύθυνοι αδιαφορούν και δεν φροντίζουν για τον Αθλητισμό που υποτίθεται ότι καλούνται να υπηρετούν. Θα περιμένουμε να δωθούν οι κατάλληλες λύσεις ως αυτή τη Παρασκευή 31 Ιουλίου. Επίσης ως τότε, για τις προπονήσεις των αθλητών και των αθλούμενων να είναι διαθέσιμο στο Βοηθητικό. Σε περίπτωση που αγνοηθεί και το φετινό μας αίτημα, θα καταφύγουμε μαζικά σε κάθε προβλεπόμενη ενέργεια.


Andover - Ενοικιαζόμενα για Διακοπές και Καταλύματα - Νιου Χάμσαϊρ, Ηνωμένες Πολιτείες της Αμερικής | Airbnb\nΜικρό σπίτι στη λίμνη στο δάσος*** Ελάχιστο όριο 7 διανυκτερεύσεων σε πιο ζεστούς μήνες, άφιξη/αναχώρηση το Σάββατο *** Ξυπνήστε στο τηλέφωνο των τρελών σε αυτή τη μικρή και άνετη καμπίνα μπροστά στη λίμνη. Φωλιασμένο στην απομακρυσμένη βάση του Mt. Kearsarge, με ανεμπόδιστη θέα Ragged Mountain, αυτή η τοποθεσία προσφέρει όλο το χρόνο περιπέτεια στην προστατευόμενη νότια ακτή της λίμνης Bradley, κατά μήκος της γης διατήρησης. Πέντε λεπτά από την Ακαδημία Πρόκτορ, 90 λεπτά από τη Βοστώνη. Αυτό το καταφύγιο συνδυάζει άφθονες παροχές και internet υψηλής ταχύτητας με υπαίθρια περιπέτεια!\nCascade Brook Farm - Dartmouth/Περιοχή Lake SunapeeΈνα πλήρως εξοπλισμένο, ανεξάρτητο διαμέρισμα 600 τετραγωνικών ποδιών στη φάρμα μας με τα βοοειδή Black Angus. Οι κοντινές δραστηριότητες είναι πολλές - σκι (αλπικό και σκανδιναβικό), κολύμβηση, ορειβασία, γκολφ, περιοδεία, βραβευμένη μπυραρία και πολλά άλλα. Ή απλά μείνε στη φάρμα και απόλαυσε όλα όσα έχει να προσφέρει. Το δάπεδο από πλακάκι είναι κρύο, γι 'αυτό ίσως να θέλετε να φέρετε παντόφλες. Λάβετε υπόψη ότι αποδεχόμαστε μόνο τη διαδικασία Επαλήθευσης της Airbnb, η οποία περιλαμβάνει επισκέπτες που έχουν ταξιδέψει μέσω της Airbnb, συστάσεις από άλλους οικοδεσπότες και δεν έχουν αρνητικές κριτικές.\nΔιακοπές όλο το χρόνο διασκέδαση στην όμορφη NH\n1 br apartment w/full kitchen by XC ski trail\nLake George152 χλμ\nChebacco Lake123 χλμ\nLake Winnipesaukee44 χλμ\nThe Hamptons282 χλμ\nQuebec City378 χλμ


Μετάλλια για Μητσοπούλου, Τζέλη και Σαρρή στο G1 της Κροατίας - Fightsports.gr\nTae Kwon Do 11/11/2019\nΜετάλλια για Μητσοπούλου, Τζέλη και Σαρρή στο G1 της Κροατίας\nΕπιμέλεια: Kίμωνας Oζζ. | Δημοσίευση: 11/11/2019 15:00\nΠερίφημα τα πήγε η γυναικεία ομάδα\nΤρία μετάλλια, ένα εκ των οποίων συνοδεύτηκε από νίκη…. Ολυμπιακών διαστάσεων, κατέκτησε το ελληνικό ταεκβοντό στο G1 Croatia Open (βαθμολογούμενο για το «Τόκιο 2020») που διεξήχθη στο Ζάγκρεμπ. Αναλυτικά η ανακοίνωση:\n«Την δεύτερη θέση στην κατηγορία των -67 κιλών πήρε η Νάσια Μητσοπούλου, ενώ Φανή Τζέλη και Ευγενία Σαρρή βρέθηκαν στην τρίτη θέση του πόντιουμ των νικητριών στα -57 και +67 κιλά αντίστοιχα.\nΗ χάλκινη Ολυμπιονίκης στους νέους το 2018, Φανή Τζέλη (Νο-48 στην Ολυμπιακή κατάταξη), κατέκτησε το χάλκινο μετάλλιο με δύο νίκες σε τρεις αγώνες στα -57 κιλά, ενώ με μία νίκη σε δύο αγώνες, η Ευγενία Σαρρή (No-63) κατέκτησε την 3η θέση στα +67 κιλά.\nΚαι οι τρεις αθλήτριες, όπως και η Ανδριάνα Ασπρογέρακα που επίσης συμμετείχε στο G1 του Ζάγκρεμπ, είναι μέλη της Προολυμπιακής ομάδας που έχει συσταθεί από την Ελληνική Ομοσπονδία Ταεκβοντό».


«Game of Thrones»: Άκρα μυστικότητα για το μεγάλο φινάλε | GOTN\nHome Arts/Culture «Game of Thrones»: Άκρα μυστικότητα για το μεγάλο φινάλε\n«Game of Thrones»: Άκρα μυστικότητα για το μεγάλο φινάλε\n8:43:00 μ.μ. Add Comment Arts/Culture Edit\nΚυκλοφόρησε το πρώτο τρέιλερ για την τελευταία σεζόν του «Game of Thrones», το πρώτο επεισόδιο της οποίας θα μεταδοθεί στις 14 Απριλίου.\nΗ μυστικότητα που επικρατεί από το δίκτυο HBO για τα επεισόδια που πρόκειται να προβληθούν είναι μεγάλη, ενώ αυτό που φυλάσσεται με ιδιαίτερη προσοχή, είναι το τελευταίο επεισόδιο, το μεγάλο φινάλε.\nΜόνο λίγα μέλη του συνεργείου είχαν την ευκαιρία να παραστούν στα γυρίσματα των τελευταίων σκηνών της δημοφιλούς σειράς, προκειμένου να μην υπάρξουν διαρροές. Όλα, ωστόσο, δείχνουν ότι η αυλαία θα φέρει αντιδράσεις και θα είναι αμφιλεγόμενη.\nΑντίθετα, είναι ήδη γνωστό πως για το προτελευταίο επεισόδιο -της μάχης που είναι ήδη θρυλική- χρειάστηκαν έντεκα εβδομάδες νυχτερινών γυρισμάτων. Πρόκειται για τη μεγαλύτερη σε διάρκεια μάχη που κινηματογραφήθηκε ποτέ, μαζί με τον μεγαλύτερο αριθμό μελών του καστ της σειράς που βρέθηκε ποτέ μαζί.\n«Θέλουμε ο κόσμος να το αγαπήσει. Είναι κάτι που σημαίνει πολλά για μας. Ξοδέψαμε έντεκα χρόνια σε αυτή τη δουλειά. Επίσης, γνωρίζουμε πως ό,τι και να κάνουμε, ακόμη κι αν είναι η πιο άριστη επιλογή, συγκεκριμένος αριθμός ανθρώπων θα μισήσουν τις καλύτερες απ’ όλες τις πιθανές εκδοχές. Δεν υπάρχει καμία εκδοχή όπου όλοι θα συμφωνήσουν. Αυτό είναι μια απιθανότητα που δεν υπάρχει.\nΕλπίζω τα επιχειρήματα να είναι υπέρ μας όπως έγινε με το φινάλε του “Breaking Bad”», ανέφερε ο Nτ. Μπ. Βάις, ένας από τους δύο δημιουργούς και σεναριογράφους της σειράς.\n«Μια ιστορία δεν είναι πραγματικά καλή αν έχεις ένα κακό τέλος. Φυσικά και ανησυχούμε για το φινάλε», δήλωσε ο έτερος δημιουργός και σεναριογράφος, Ντέιβιντ Μπένιοφ.\nτελευταία σεζόν του «Game of Thrones»


Κομβικής σημασίας για τη συνέχεια | Goal News Cy\nΒ' ΚΑΤΗΓΟΡΙΑΠΑΡΑΛΙΜΝΙΚομβικής σημασίας για τη συνέχεια\nΚομβικής σημασίας για τη συνέχεια\nΠεισμωμένη από τον τρόπο που ήρθε η ήττα από τη Δόξα αλλά και αποφασισμένη για τη νίκη, η Ένωση θα υποδεχθεί τον Ερμή (19:00, Cytavision1). Η ομάδα του Παραλιμνίου προέρχεται από δύο συνεχόμενες ήττες από Ομόνοια και Δόξα και θέλει πάση θυσία να επανέλθει στις επιτυχίες. Το σημερινό παιχνίδι με τον Ερμή είναι κομβικό για τη μετέπειτα πορεία των βυσσινί. Θέλουν να εκμεταλλευτούν την έδρα τους και να υποσκελίσουν βαθμολογικά τον σημερινό αντίπαλό τους. Ο Κάρλος Φερέρ τόνισε στους παίκτες του ότι πρόκειται για έναν δύσκολο αντίπαλο ο οποίος χρειάζεται μεγάλη προσοχή.\nΑγωνιστικά προβλήματα δεν υπάρχουν. Στη φαρέτρα του Ισπανού τεχνικού είναι και τα τρία από τα τέσσερα αποκτήματα Ιανουαρίου, ο Μίκαελ Πανός και ο Μάικλ Ενγκό, που αγωνίστηκαν και στα προηγούμενα παιχνίδια, αλλά και ο Τζουνς Μπάρνι. Ο Γκανέζος επιθετικός Μαρσελίν Καντό θα είναι διαθέσιμος από το επόμενο παιχνίδι.\nΕξάλλου, σε ένσταση κατά του κύρους του αγώνα με τη Δόξα προχώρησε η Ένωση. Ζητά τους τρεις βαθμούς «για εσκεμμένο διαιτητικό λάθος» στη φάση του πέναλτι που κέρδισε η προσφυγική ομάδα. Πλέον ο λόγος ανήκει στον αθλητικό δικαστή.


Έχουμε την ατυχία να ζούμε σε μια περίοδο δύσκολη για την ανθρωπότητα. Την υφήλιο ταλανίζει μια πανδημία μεγάλης έντασης, που θα σημαδέψει την ιστορία του πλανήτη. Όλοι ελπίζουμε πως το ταξίδι σε αυτό το σκοτεινό τούνελ θα τελειώσει γρήγορα και τότε θα ξημερώσει μια άλλη μέρα.\nΣε τι μέρα όμως θα ξημερώσουμε; Ποιες θα είναι οι αντοχές μας για να συνεχίσουμε μια ζωή δημιουργική; Αναμφισβήτητο είναι πως τον Μάρτιο του 2020, όταν τα μέτρα κοινωνικής αποστασιοποίησης ήρθαν στη ζωή μας, ήμασταν ήδη ταλαιπωρημένοι από την οικονομική κρίση που είχε προηγηθεί. Με την πανδημία η ελληνική κοινωνία βιώνει μια δεύτερη οικονομική κρίση η οποία δυστυχώς έρχεται ως επιστέγασμα των μνημονιακών χρόνων, από τα οποία η κυβέρνηση του ΣΥΡΙΖΑ κατάφερε να μας βγάλει τον Αύγουστο του 2018 και να οδηγήσει την ελληνική οικονομία σε υψηλούς ρυθμούς ανάπτυξης.\nΌμως η ατυχία δεν σταματά εδώ. Σημαντικό είναι να σκεφθούμε ποιος είναι στο τιμόνι της χώρας σε αυτήν τη δύσκολη στιγμή. Για κακή μας τύχη λοιπόν, τη διαχείριση της πανδημίας έχει αναλάβει το κόμμα της Νέας Δημοκρατίας, με πρωθυπουργό τον κ. Μητσοτάκη. Βιώνει λοιπόν η ελληνική κοινωνία καθημερινά την ανικανότητα των κυβερνώντων να διαχειριστούν την πανδημία αλλά και τις οικονομικές επιπτώσεις που αυτή επιφέρει.\nΗ επόμενη μέρα θα βρει δυστυχώς μεγάλα τμήματα της κοινωνίας μας σε άσχημη κατάσταση. Οι έμποροι, οι εργαζόμενοι στον πολιτισμό, στην εστίαση, στον τουρισμό θα βρεθούν στη νέα περίοδο πλήρως εξαντλημένοι. Τα μέτρα της κυβέρνησης αποδείχθηκαν έως σήμερα πλήρως ανεπαρκή. Η ανάκαμψη των κλάδων που προαναφέραμε θα γίνει πολύ αργά και σταδιακά. Δεν θα δούμε δηλαδή ξαφνικά 35.000.000 τουρίστες να καταφθάνουν, όπως τα καλοκαίρια του 2018 και 2019.\nΗ έντονη ανεργία μας χτυπά ξανά την πόρτα. Μεγάλες κοινωνικές ομάδες έχουν απολέσει ουσιαστικά το δικαίωμα στην εργασία και πιο πολύ η νέα γενιά. Ο ανθός της χώρας μας κινδυνεύει όχι μόνο να συρρικνωθεί οικονομικά αλλά να χαθεί εντελώς. Η φυγή στο εξωτερικό, αντί να αντιστραφεί, συνεχίζεται με περισσότερη ένταση.\nΣύμφωνα με ασφαλή στοιχεία, το εμπόριο αναμένεται να συρρικνωθεί γύρω στο 10%, ενώ η ανεργία στην πατρίδα μας τρέχει με 18,3%, τους μεγαλύτερους ρυθμούς δηλαδή στην Ευρωζώνη, ενώ η οικονομία μετρά ύφεση 8,2%. Όλα αυτά τα στοιχεία προμηνύουν ότι την επόμενη μέρα η πλειοψηφία των ελεύθερων επαγγελματιών δεν θα μπορεί να ανοίξει τα καταστήματα της, ενώ όλοι οι άλλοι θα παλεύουν σε ένα δύσκολο τοπίο.\nΚαθημερινά επαγγέλματα, εργασίες και πάνω απ’ όλα η ίδια η ζωή χάνονται από την πολιτική μιας κυβέρνησης που δεν πιστεύει στις κοινωνικές παροχές. Που θεωρεί πως τα δημόσια νοσοκομεία είναι βάρος και πρέπει να γκρεμισθούν, που θεωρεί τους γιατρούς στο δημόσιο σύστημα άχρηστους. Προσοχή. Πρόκειται γι’ αυτά τα νοσοκομεία και για αυτούς τους γιατρούς που δίνουν ηρωικές μάχες με την πανδημία, ώστε να κρατήσουν την πατρίδα και τους ανθρώπους όρθιους.\nΤην επόμενη μέρα λοιπόν θα εφαρμόσει πλήρως την πολιτική της η κυβέρνηση όσον αφορά τη δημόσια υγεία; Έχει έτοιμο άλλωστε το Σχέδιο Πισσαρίδη, το όποιο θεωρεί τον παραγωγό, τον ελεύθερο επαγγελματία και γενικότερα τον μικρομεσαίο ως παρασιτικά κομμάτια της οικονομίας τα οποία πρέπει να εξαφανιστούν και να συγκεντρωθούν κάτω από μεγάλες εταιρείες.\nΟνειρεύεται παράλληλα την ιδιωτικοποίηση των δημόσιων κοινωνικών δομών. Δηλαδή, την Υγεία, την Παιδεία κ.ο.κ. Η επόμενη μέρα θα μας βρει με ένα σχέδιο που οδηγεί ένα από τα σημαντικότερα συστατικά της δημοκρατίας μας, που είναι ο Πολιτισμός, στην αφάνεια, είτε αφήνοντας απροστάτευτους τους ανθρώπους του σύγχρονου Πολιτισμού είτε κάνοντας την πολιτιστική μας κληρονομιά βορά στις ορέξεις επίδοξων επιχειρηματιών.\nΑγωνιζόμενοι να αντέξουμε και να ξεπεράσουμε αυτήν τη δύσκολη περίοδο που μας έλαχε να ζούμε, πρέπει να οπλισθούμε με δύναμη, αλληλεγγύη ο ένας για τον άλλον και απόφαση να προετοιμάσουμε μια πιο φωτεινή «επόμενη μέρα». Μια καινούρια μέρα σε μια πατρίδα απαλλαγμένη από ψεύτικες υποσχέσεις, αδιαφάνεια, κατασπατάληση του δημόσιου πλούτου, αποθέωση της βίας και της καταστολής, των ψεύτικων ειδήσεων, μια μέρα απαλλαγμένη από την παντοκρατορία των ημέτερων, των κολλητών, των «αγορασμένων».\nΗ «επόμενη μέρα» πρέπει να είναι μέρα δικαιοσύνης, αλληλεγγύης, προκοπής. Να είναι μια μέρα προοδευτικής διακυβέρνησης της χώρας.\nTags: ανεργία, οικονομία, πανδημία, τουρισμός, υγεία


Τρίτη, 22 Δεκέμβριος 2015 10:10\nΌμως οι ερευνητές Σεντρίκ Πιλορζέ και Φρανσουά Φορζέ των πανεπιστημίων του Παρισιού Sud και Κιουρί αντίστοιχα, που έκαναν τη σχετική δημοσίευση στο περιοδικό γεωεπιστημών "Nature Geoscience", πιστεύουν ότι κάλλιστα μπορεί να υπάρχει και άλλη εξήγηση.\nΣύμφωνα με τη δική τους θεωρία (που προς το παρόν δεν έχει αποδειχθεί), τμήματα ξηρού πάγου που έχουν εγκλωβιστεί κάτω από την επιφάνεια του Αρη, καθώς ξεπαγώνουν στο τέλος του χειμώνα, μετατρεπονται -μέσω της διαδικασίας της εξάχνωσης- σε αέριο διοξείδιο του άνθρακα. Αυτό ασκεί αυξημένη πίεση στο επιφανειακό στρώμα από πάνω του, προκαλώντας έτσι κατολισθήσεις άμμου, οι οποίες δημιουργούν τα ρυάκια στις πλαγιές των λόφων.\nΟ πλανητικός επιστήμονας Κόλιν Ντάντας της Γεωλογικής Υπηρεσίας των ΗΠΑ δήλωσε ότι η γαλλική θεωρία είναι ενδιαφέρουσα, αλλά το πιο πιθανό είναι πως στον 'Αρη βρίσκονται σε εξέλιξη ταυτόχρονα πολλές γεωλογικές διαδικασίες. «Θα ήταν απρόσμενο, αν μόνο μια διαδικασία εμπλεκόταν στη δημιουργία των ρυακιών», τόνισε.\nΔιάστημα, Άρης, Επιστήμη, Επιστήμονες,


Realblog.gr | Spread the real news...: Μαΐου 2009\n''Φωτοβολταϊκά στις στέγες των σπιτιών με ισχυρά κίνητρα προς τους πολίτες, χωρίς γραφειοκρατικές διαδικασίες στις πολεοδομίες, φοροαπαλλαγές και με ταυτόχρονη επιδότηση στην αγορά της κιλοβατώρας από τη ΔΕΗ, δίνει η κοινή υπουργική απόφαση των υπουργείων Ανάπτυξης, Οικονομίας και ΠΕΧΩΔΕ που θα εκδοθεί σε 10 ημέρες\nΗ διαδικασία για όσους ενδιαφέρονται είναι απλή, ανέφερε στο ΣΚΑΪ ο γενικός γραμματέας καταναλωτή Γιάννης Οικονόμου. Όπως είπε, θα πρέπει να κάνουν διπλή αίτηση στη ΔΕΗ και απλή στην πολεοδομία.\nΔείτε τι χρειάζεται και πόσο κοστίζει η εγκατάσταση ενός φωτοβολταϊκού\nΔείτε το παράδειγμα ενός φωτοβολταϊκού σε ένα σπίτι 80τμ. ''\nΛύστε όλες τις απορίες σας πάνω στο θέμα της εγκατάστασης φωτοβολταϊκών συστημάτων στην στέγη του σπιτιού σας εδώ.\nΑναρτήθηκε από p-andr στις 8:00 μ.μ. 0 σχόλια\nΒελτιώστε την ψυχική σας υγεία τρώγοντας σωστά\n''Η διατροφή παίζει σημαντικό ρόλο στην πρόληψη και στην αντιμετώπιση της κατάθλιψης, επισημαίνουν οι επιστήμονες και προτείνουν να εντάξουμε στο διαιτολόγιό μας τροφές πλούσιες σε υδατάνθρακες, ω 3 λιπαρά και βιταμίνες για να ανεβάσουμε τη διάθεσή μας.\nΣύμφωνα με μελέτες η χαμηλή πρόσληψη των βιταμινών Β6 και Β12 αυξάνει τον κίνδυνο εμφάνισης κατάθλιψης. Βελτιώστε λοιπόν τη διάθεσή σας καταναλώνοντας συχνά τροφές πλούσιες σε βιταμίνη Β6, όπως το συκώτι, τα αυγά, τα δημητριακά και τα όσπρια και σε βιταμίνη Β12 όπως το κρέας, τα πουλερικά και τα γαλακτοκομικά.''\n(photo via, via)\nΑναρτήθηκε από p-andr στις 4:23 μ.μ. 0 σχόλια\nΑσπαρτάμη - Γλυκιά αλλά επικίνδυνη\nΈνοχη για καρκίνο η ασπαρτάμη, λένε επιστήμονες έπειτα από έρευνα. Μια σοβαρή κατηγορία - καρκινογένεση - βαραίνει από το περασμένο Σαββατοκύριακο μια από τις πιο διαδεδομένες γλυκαντικές ουσίες στην αγορά: την ασπαρτάμη, η οποία χρησιμοποιείται σε μια σειρά προϊόντων, από τα παιδιατρικά σιρόπια μέχρι το γιαούρτι και τα αναψυκτικά «λάιτ».\nH ασπαρτάμη είναι μια γλυκαντική ουσία που περιέχεται σε δεκάδες διαφορετικά προϊόντα, από αναψυκτικά μέχρι τσίκλες και καραμέλες\nH σχετική επιστημονική ανακοίνωση εκδόθηκε από ένα από τα πιο έγκυρα τοξικολογικά κέντρα του κόσμου, το Ευρωπαϊκό Ίδρυμα Ογκολογίας και Περιβαλλοντικών Επιστημών Ραματσίνι, που εδρεύει στην Μπολόνια.\nΈρευνα που διεξήγαγε το ίδρυμα σε 1.800 ποντίκια, από την ηλικία των οκτώ εβδομάδων μέχρι τον θάνατό τους, έδειξε ότι στα ποντίκια που η τροφή τους ήταν εμπλουτισμένη με ασπαρτάμη, η εμφάνιση λεμφωμάτων και λευχαιμίας στα θηλυκά ήταν σημαντικά αυξημένη, ακόμη και με δόση 20 mg ανά κιλό σωματικού βάρους δηλαδή τη μισή σε σχέση με τα 40 mg ανά κιλό σωματικού βάρους που αποδέχονται οι κανονισμοί της Ευρωπαϊκής Ένωσης.\nΑιτία αυτής της αύξησης στις καρκινογενέσεις ήταν ένας μεταβολίτης της ασπαρτάμης, η μεθανόλη ήδη γνωστή από το σκάνδαλο του τοξικού κρασιού η οποία με τη σειρά της παράγει φορμαλδεΰδη, μια ισχυρή καρκινογόνο ουσία.\nΣτην Ιταλία, όπου έγινε η σχετική ανακοίνωση του ιδρύματος, η αντίδραση των επιχειρηματικών φορέων υπήρξε άμεση: υποστηρίζουν ότι η ασπαρτάμη είναι αβλαβής και επικαλούνται γι' αυτό επιστημονικές έρευνες των τελευταίων 30 ετών. Επίσης, ζητούν ακριβείς επαληθεύσεις εκ μέρους της διεθνούς επιστημονικής κοινότητας.\nΟι ερευνητές του Ιδρύματος Ραματσίνι, που την περασμένη εβδομάδα παρουσίασαν το πρώτο μέρος της έρευνάς τους και στο Εθνικό Αντικαρκινικό Ινστιτούτο των ΗΠΑ, διατηρούν την ψυχραιμία τους. H υποδιευθύντρια Φιορέλα Μπελπόγκι εξηγεί στην εφημερίδα «Ρεπούμπλικα»: «Δώσαμε προτεραιότητα στα λεμφώματα και στη λευχαιμία.\nΤώρα οι Αμερικανοί επιστήμονες επεξεργάζονται τα δεδομένα και για άλλες παθολογίες. Θα δημοσιεύσουμε το πρώτο μέρος της έρευνας την προσεχή εβδομάδα στην Ευρωπαϊκή Επιθεώρηση Ογκολογίας και θα παρουσιάσουμε ολόκληρη τη μελέτη τον Σεπτέμβριο. Δεν επιθυμούμε να δαιμονοποιήσουμε την ασπαρτάμη. Όμως, τα πειράματα που διεξήχθησαν σε ποντίκια θεωρούνται εξαιρετικά ενδεικτικά για τους κινδύνους καρκινογένεσης στον άνθρωπο. Πρέπει να αναλάβουμε δράση για να περιφρουρήσουμε την υγεία μας, ξεκινώντας από τα παιδιά».\nΑναρτήθηκε από p-andr στις 3:52 μ.μ. 0 σχόλια\nΠως να εξάγετε τον ήχο από ένα βίντεο\nΕίδατε κάποιο βίντεο στο διαδίκτυο και σας άρεσε η μουσική του; Κανένα πρόβλημα. Η λύση ακούει στο όνομα AOA Audio Extractor. Το μόνο που έχετε να κάνετε είναι να κατεβάσετε το βίντεο στον υπολογιστή σας και το AOA Audio Extractor αναλαμβάνει την εξαγωγή του ήχου και μάλιστα ταχύτατα.\nΜπορείτε να εξάγετε τον ήχο από αρχεία βίντεο τύπου: AVI, MPEG, MPG, DAT, FLV (Flash Video), WMV/ASF, MOV, MP4, 3GP σε αρχεία ήχου τύπου: MP3, WAV, AC3. Τα κύρια πλεονεκτήματά του είναι η ευχρηστία του καθώς και το ότι διατίθεται δωρεάν. Σας το συστήνω ανεπιφύλακτα. Μπορείτε να το κατεβάσετε από εδώ.\nΑναρτήθηκε από p-andr στις 4:30 μ.μ. 0 σχόλια\nΕτικέτες Διαδίκτυο, Ηλεκτρονικοί Υπολογιστές, Tutorials\nΜε την χθεσινή κατάκτηση της Ευρωλίγκα στο Βερολίνο, ο Παναθηναϊκός συμπλήρωσε τα 5 χρυσά αστέρια στη φανέλα του, επαναλαμβάνοντας τον θρίαμβο που είχε πραγματοποιήσει στο Παρίσι, την Θεσσαλονίκη, την Μπολόνια και την Αθήνα. Σιγά σιγά, φτιάχνει τον δικό του γαλαξία αστεριών!\nΠραγματοποιώντας μία εκπληκτική εμφάνιση στο πρώτο ημίχρονο, στηριζόμενη στην εκπληκτική του άμυνα και στην ευστοχία του από την γραμμή των 6.25μ, κατάφερε να πάρει το προβάδισμα του παιχνιδιού, το οποίο διατήρησε μέχρι το τέλος του αγώνα. Αν και η διαφορά έφθασε τους 23 πόντους στις αρχές του δεύτερου ημιχρόνου, η ΤΣΣΚΑ κατάφερε να γυρίσει το παιχνίδι, μειώνοντας στο πόντο δευτερόλεπτα πριν τη λήξη του παιχνιδιού. Αν και χρειάστηκε να καρδιοχτυπήσει, τελικά κατάφερε χάρη στην πολύ καλή του άμυνα, να στεφθεί για 5η φορά πρωταθλητής Ευρώπης.\nΣτην απονομή, ο παλιός (Φραγκίσκος Αλβέρτης) και ο νέος (Δημήτρης Διαμαντίδης) αρχηγός της ομάδας, ύψωσαν το βαρύτιμο τρόπαιο στον ουρανό της O2 World Arena ενώ πολυτιμότερος παίχτης (MVP) του Final Four αναδείχθηκε ο Βασίλης Σπανούλης. Με την επιτυχία του αυτή, ο Παναθηναϊκός ανέβηκε στην τρίτη θέση των ομάδων με τις περισσότερες κατακτήσεις, γράφοντας έτσι με χρυσά γράμματα το όνομά του στην ιστορία του θεσμού.\nΑπολαύστε τον ημιτελικό και τον μεγάλο τελικό από την υπηρεσία on demand του skai.gr.\nΑναρτήθηκε από p-andr στις 10:28 μ.μ. 0 σχόλια\nΤο μπάσκετ γιορτάζει στο Βερολίνο\n14 χρονιά μετά την Σαραγόσα, Παναθηναϊκός και Ολυμπιακός συναντιούνται ξανά στην ημιτελική φάση της Ευρωλίγκα. Ο Παναθηναϊκός έχοντας ήδη στην συλλογή 4 κύπελλα Πρωταθλητριών Ευρώπης αντιμετωπίζει απόψε τον Ολυμπιακό ο οποίος έχει ένα κύπελλο στη τροπαιοθήκη του, αυτό του 1997 στη Ρώμη. Και στις δύο προηγούμενες αναμετρήσεις τους στην ημιτελική φάση της διοργάνωσης, ο Ολυμπιακός ήταν αυτός που πήρε το ροζ φύλλο αγώνα. Αυτά για την ιστορία.\nΑπόψε, στο Βερολίνο, Παναθηναϊκός και Ολυμπιακός θα βρεθούν αντιμέτωποι, προκειμένου να διεκδικήσουν το πολυπόθητο εισιτήριο του μεγάλου τελικού, στον οποίο θα αντιμετωπίσουν το νικητή του άλλου ημιτελικού, μεταξύ της ΤΣΣΚΑ Μόσχας και της Μπαρτσελόνα. Ας ελπίσουμε, μετά τη λήξη του Final Four, νικητής να είναι το ελληνικό μπάσκετ.\nΟ Σκάϊ ο οποίος έχει και τα τηλεοπτικά δικαιώματα του Final Four θα προφέρει την δυνατότητα από το skai.gr, στους διαδικτυακούς τηλεθεατές του, να παρακολουθήσουν όλες τις αναμετρήσεις του Final Four σε ποιότητα Full High Definition!\nΕτικέτες Αθλητισμός, Διαδίκτυο


Σε θέση αμυντικού μέσου ο Σάντσεθ - Αθλητισμός - Νέα Κρήτη\nΤώρα διαβάζετε: Σε θέση αμυντικού μέσου ο Σάντσεθ\nΑνανέωση 07/10/2015, 16:58\nΣε θέση αμυντικού μέσου ο Σάντσεθ\nΈκανε πράξη τις σκέψεις του ο προπονητής του Παναθηναϊκού, Γιάννης Αναστασίου, δοκιμάζοντας στο φιλικό με την Καλλιθέα τον Σέρχιο Σάντσεθ ως αμυντικό χαφ. Ο αγώνας έγινε στο προπονητικό κέντρο στο Κορωπί κι έληξε 1-1. Παράλληλα έδωσε χρόνο συμμετοχής στον Κλωναρίδη που προέρχεται από τραυματισμό και στους Τριανταφυλλόπουλο, Δώνη που δεν χρησιμοποιήθηκαν στα τελευταία παιχνίδια. Επίσης τσέκαρε και την αγωνιστική κατάσταση κάποιων νεαρών, όπως οι Γιώργος Αγγελόπουλος, Τζανουλίνος, Μαυρομάτης, Στάικος.\nΟ Παναθηναϊκός παρατάχθηκε στο φιλικό με τον Κοτσόλη κάτω από την εστία, τον Τζανουλίνο δεξιά και το Μαυρομάτη αριστερά, ενώ το κεντρικό αμυντικό δίδυμο αποτελούνταν από τους Κουτρουμπή, Τριανταφυλλόπουλο. Μπροστά τους αγωνίστηκε ο Σάντσεθ έχοντας δίπλα του τον Δώνη και τον Στάικο, ενώ στην κορυφή του ρόμβου έπαιξε ο Νίνης και προωθημένοι οι Καλτσάς, Κλωναρίδης.\nΟ Ισπανός αγωνίστηκε σε όλο το 90λεπτο ως αμυντικός χαφ ενώ είχε και την ασίστ στο γκολ των πράσινων στο 3' με τον Νίνη να ανοίγει το σκορ. Οι φιλοξενούμενοι ισοφάρισαν με τον Σμυρλή στο 62' της αναμέτρησης και το 1-1 παρέμεινε μέχρι το τέλος του φιλικού.\nΗ σύνθεση του Παναθηναϊκού: Κοτσόλης (46' Γιαννακόπουλος), Τζανουλίνος, Κουτρουμπής, Τριανταφυλλόπουλος, Μαυρομμάτης, Σάντσεθ, Στάικος (73' Αγγελόπουλος Γ.), Νίνης, Δώνης, Καλτσάς, Κλωναρίδης.\nΑπό' κει και πέρα, όσοι παίκτες δεν έπαιξαν στο φιλικό έκαναν κανονικά προπόνηση, ενώ το πρόγραμμα μετά το καθιερωμένο ζέσταμα περιελάμβανε ασκήσεις κυκλοφορίας και παιχνίδια σε μικρούς χώρους.\nΟι Εσιέν και Βέμερ έκαναν για μια ακόμη μέρα ατομικό πρόγραμμα και θεραπεία, ενώ Πέτριτς και Κότσαρης προπονήθηκαν ατομικά και ο Ταυλαρίδης ακολούθησε πρόγραμμα αποφόρτισης. Οι παίκτες θα προπονηθούν ξανά την Πέμπτη (8/10) στις 11 το πρωί.


ΑΟΚ: Έχασε, αλλά κέρδισε το Λεόν! - CorfuPress.com\nΑΟΚ: Έχασε, αλλά κέρδισε το Λεόν!\nΤο πρώτο από τα (τουλάχιστον) τέσσερα φετινά ντέρμπι της ΒΔ Ελλάδας (ακολουθούν το αντίστοιχο φιλικό στην Κέρκυρα, και τα δύο ματς πρωταθλήματος), βρήκε νικητή τον ΠΑΣ Γιάννινα.\nΟι γηπεδούχοι του Γιάννη Χριστόπουλου επικράτησαν με 1-0 της ομάδας του Άκη Μάντζιου, σε ένα ματς που δεν διεκδικούσε δάφνες ποιότητας.\nΜε τους Ηπειρώτες, ωστόσο (χάρη και στα τέσσερα φιλικά που μετρούν ως τώρα, έναντι του ενός των Φαιάκων), να έχουν καλύτερα πατήματα στο γήπεδο, ιδίως στο πρώτο μισό, διάστημα στο οποίο είχαν 2-3 ευκαιρίες, αλλά και το νικητήριο τέρμα, που σημειώθηκε στο 39′ με τον Τζάνη.\nΣτο πρώτο 45λεπτο, αντιθέτως, η Κέρκυρα παρουσιάστηκε νωθρή (ιδίως στο πρώτο 20λεπτο), ενώ η μοναδική καλή στιγμή της ήρθε, λίγο πριν το γιαννιώτικο τέρμα. Στο 35′, όταν ο Διαμαντόπουλος σούταρε, αλλά ο Φεγκρούς απομάκρυνε δύσκολα, με διπλη προσπάθεια.\nΌσο για το δεύτερο μισό; Ήταν σα να μην έγινε ποτέ, από πλευράς ευκαιριών. Μιας και πλην μιας μεγάλης ευκαιρίας του ΠΑΣ, που ήρθε από λάθος του Αναστασόπουλου, αλλά δεν κατέληξε σε γκολ, και μια… πονηρή πάσα του Λεόν στον Τσοκάνη, που άγγιξε το γκολ, τίποτα άλλο το αξιόλογο.\nΛογικό, πάντως, αφού οι δύο ομάδες βρίσκονται ακόμα στα μισά, περίπου, της προετοιμασίας τους. Συν βεβαίως και τις πολλές αλλαγές που έκαναν οι δυο τεχνικοί, με αποτέλεσμα, κι ο όποιος ρυθμός υπήρχε στο πρώτο ημίχρονο να χαθεί.\nΑξίζει πάντως να σημειωθεί πως αυτό ήταν το πέμπτο φιλικό ματς του ΠΑΣ, αντίθετα με την Κέρκυρα που έδωσε μόλις το δεύτερο παιχνίδι της!\nΚορυφαίος της Κέρκυρας στο ματς, ο Ισπανός Λεόν (είχε κάποιες πολύ καλές εμπνεύσεις), ενώ σημαντική η συμβολή στην καλύτερη λειτουργία του ΑΟΚ, στην επανάληψη, από τους Καραπέτσα, Μπάρκογλου και Κρητικό.\n4′: Πρώτη αξιόλογη στιγμή στο ματς για τον ΠΑΣ. Με το σουτ του Βίλα, που δεν βρήκε στόχο.\n18′: Καλοτραβηγμένη εκτέλεση φάουλ του Τζάνη, όμορφα σε κόρνερ ο Αναστασόπουλος.\n19′: Διαγώνιο σουτ του Μιχαήλ, η μπάλα έξω. Ο ΠΑΣ στα πρώτα λεπτά, φαίνεται να έχει την πρωτοβουλία των κινήσεων απέναντι στην Κέρκυρα.\nΧωρίς κάτι το αξιόλογο μετά το 20λεπτο.\n35′: Πρώτη σημαντική στιγμή για την Κέρκυρα με δράστη το Διαμαντόπουλο. Το σουτ του οποίου απέκρουσε με διπλή προσπάθεια ο Φεγκρούς.\n39′ – ΓΚΟΛ 1-0: Ο Βίλα μοίρασε κι ο Τζάνης με δυνατό σουτ εκτός περιοχής νίκησε τον Αναστασόπουλο, ανοίγοντας το σκορ για τον ΠΑΣ.\nΤέλος του πρώτου ημιχρόνου, με τον ΠΑΣ να προηγείται με 1-0 της Κέρκυρας (39′ Τζάνης), σε ένα πρώτο μισό, που οι γηπεδούχοι φάνηκαν να πατούν σε γενικές γραμμές καλύτερα από την ομάδα του Μάντζιου.\nΣτο πρώτο μισό του αγώνα, η Κέρκυρα (4-2-3-1) ξεκίνησε με τερματοφύλακα τον Αναστασόπουλο, από δεξιά προς αριστερά στην άμυνα τους Μπουκουβάλα, Βενέτη, Γκούμα, Κοντοδήμο, αμυντικό χαφ ήταν οι Σταμόγιαννος και Χαμπλ, οι τρεις επιθετικογενείς χαφ από δεξιά ήταν οι Βασιλόγιαννης, Γιάντσης και Καραλής, ενώ κορυφή αγωνίστηκε ο Διαμαντόπουλος.\nΤο δεύτερο μέρος ξεκίνησε…\nΟ Γιάννης Χριστόπουλος προχώρησε σε πέντε αλλαγές. Ενώ ο Άκης Μάντζιος σε τρεις. Μεταξύ των οποίων κι ο Λεόν. Οι άλλοι δύο που πέρασαν είναι οι Καραπέτσας και Μπάρκογλου. Αυτοί που αποχώρησαν ήταν οι Σταμόγιαννος, Γιάντσης και Διαμαντόπουλος.\n53′ Λάθος έξοδος από τον Αναστασόπουλο, με αποτέλεσμα να κερδίσει τη μπάλα ο Τοπούζης που πλάσαρε στην κενή εστία, όμως έσωσε πάνω στη γραμμή ο Κοντοδήμος.\n57′ Τέταρτη αλλαγή του Μάντζιου. Με τον Τσοκάνη να παίρνει τη θέση του Καραλή.\nΠολύ μέτριο το πρώτο τέταρτο της επανάληψης.\n61′: Ο Πετρούσης στη θέση του Βενέτη.\nΝέα αλλαγή για την Κέρκυρα. Με τον Κρητικό να παίρνει τη θέση του Χαμπλ. Στο 63′.\nΔύο αλλαγές για τον ΠΑΣ. Ο Αυγενικού στη θέση του Ντάσιου, κι ο Κωστάκης σ’ αυτή του Βίλα, στο 66′.\nΟ Μπαμπινιώτης στη θέση του Φεγκρούς, στο 71′.\n72′: Κίτρινη κάρτα για τον Κρητικό.\n76′: Κάθετη του Λεόν στον Τσοκάνη, που βρέθηκε σε τετ α τετ, αλλά δεν μπόρεσε να σκοράρει.\n79′ O Παπαδήμας στη θέση του Γκούμα.\nΔιπλή αλλαγή για τον ΠΑΣ με τους Γανοτή και Παππά να περνούν στις θέσεις των Λίλα και Γεωργίου. Στο 82′.\n83′: Φάουλ σε καλή θέση για την Κέρκυρα, όμως πέρασε ανεκμετάλλευτο από τον Κοντοδήμο.\nΤέλος… Ο ΠΑΣ επικράτησε με 1-0 της Κέρκυρας σε φιλική αναμέτρηση στο Πανηπειρωτικό στάδιο.\nΟι δύο ομάδες θα τα “ξαναπούν” σε λίγες ημέρες, στην άτυπη ρεβάνς που θα δώσουν, αυτή τη φορά στο ΕΑΚ Κέρκυρας.\nΠΑΣ Γιάννινα (Γ. Χριστόπουλος): Φέγκρους (71′ Μπαμπινιώτης), Ντάσιος (66′ Αυγενικού), Μιχαήλ, Κολοβέτσιος (46΄Οικονόμου), Τζημόπουλος (46′ Ρουπουλάκου), Λίλα (82΄Γανοτής), Πατσατζόγλου (46΄Κεϊτά), Γεωργίου (82′ Παππάς), Τζάνης (46΄Ντε Βινσέντι), Βίλα (66′ Κωστάκης), Γιάκος (46΄Τοπούζης).\nΑΟ Κέρκυρα (Ακ. Μάντζιος): Αναστασόπουλος (60′ Στρατηλάτης), Μπουκουβάλας (65′ Ζουμπουλάκης), Κοντοδήμος, Γκούμας (79′ Παπαδήμας), Βενέτης (61′ Πετρούσης), Σταμόγιαννος (46′ Λεόν), Χαμπλ (63′ Κρητικός), Γιάντσης (46′ Μπάρκογλου), Καραλής (57′ Τσοκάνης), Διαμαντόπουλος (46΄ Καραπέτσας), Βασιλόγιαννης (68′ Αγρίτης)


ΚΡΙΣΤΙΑΝΣΕΝ: «Δεν σκεφτόμαστε την Μπιλμπάο»\n10 Φεβρουαρίου 2017 - 10:20\nΣυνέντευξη τύπου παραχώρησε ο τεχνικός του ΑΠΟΕΛ Τόμας Κρίστιανσεν. Ο Δανός προπονητής τοποθετήθηκε για τον αγώνα με την Καρμιώτισσα, τα παχνίδια κυπέλλου με την ΑΕΛ, το ευρωπαϊκό παιχνίδι με την Αθλέτικ Μπιλμπάο, τον Βινίσιους, αλλά και για τα νέα αποκτήματα.\nΑναλυτικα η διάσκεψη:\n«Είναι δύσκολο ς αντίπαλος η ΑΕΛ. Θα πρέπει να νικήσεις όλους τους αντιπάλους για να πάρεις το κύπελλο».\nΓια το σύστημα με τους τρεις αμυντικούς πίσω: "Το έκανα στο δεύτερο μέρος με την ΑΕΚ για να γυρίσουμε το παιχνίδι. Είναι ένα σύστημα που εμπεριέχει ρίσκο".


OTI NA NAI .... APO OPOU NA NAI .... E D W !!!: BACK TO BASE\nΚαλό Χειμώναααααααααα .....\nΑπό τις θάλλασες ...\n... Στα βουνά !!!!\nΒack To Base !!!!\nΠάνε οι διακοπές του καλοκαιριού. Το ξέρω, δεν τελείωσε ακόμα το καλοκαίρι .... Αλλά προσπαθώ να μην είμαι πεσιμιστής, πάντως καλή και η ξεκούραση ... την έχουμε ανάγκη έστω και λίγη!!!!\nΘέλω να σας ευχαριστήσω για τις ευχές σας και να σας πω ότι ήταν υπέροχες διακοπές με τα όλα τους. Κάναμε βουτιές για όλους όσους δεν χάρηκαν φέτος διακοπές. Θα σας περιγράψουμε (με την Μαιρούλα εννοείτε) κάποιες από τις απίθανες στιγμές που μας έτυχαν στις διακοπές μας.\nΆντε και το πρώτο Quiz (πανάθεμά με!!!! ακόμα δεν ήρθα και σας σπαζοκεφαλιάζω!!!!!)\nΤι διακρίνετε στην παρακάτω φωτογραφία!!!! Θέλω την φαντασία σας να οργιάσει!!!! Ακολουθούν και άλλα!!!!!\nWelcome bacκ to all λοιπόν και καλή bloggoδιασκέδαση!!!!\nUPDATE: Δώστε και λίγη θετική ενέργεια στην μικρή Λυδία!!!! Ομολογώ πως δεν ενημερώθηκα πιο νωρίς. Τις θερμές μου ευχές για να ξεπεράσεις την ψυχολογική σου κατάπτωση Nautilus. Κουράγιο.\nστις 13:54 Ότι να ναι ... από όπου να ναι ... βρίσκει ο moyratos\nΚαλώς ήρθες βρεεεεεεε\nΣτην φωτό είναι ένας δύτης που του έφυγε η ξανθιά του περούκα...\nκαι τώρα προσπαθεί να την επανατοποθέτήσει...\nΒρε βρε βρε καλώς τα παιδιάααααααα\nΚαλά η φωτογραφία βγάζει μάτι... Η Μαιρούλα με το ψαροντούφεκο που αντί να πετύχει ψάρι, πέτυχε το βατραχοπέδιλο!!! :P\nΤη φωτογραφία με το χιόνι τι την ήθελες βρε; Πάλι καλά που δεν έβαλες χριστουγεννιάτικη :P\nΆντε καλή εβδομάδα να έχουμε και καλό Πάσχα!!!!!!!\n11 Αυγούστου 2008 - 8:15 μ.μ.\nΑντε, καλο χειμωνα φιλαρακι.....\nΠερίπτωση Α΄είνα μια με ψαροντουφεκοστολή, κι άλλος ένας με μια από τη ίδια. Αλλα η μια έχει ένα πρόβλημα στο φερμουάρ οπότε ο ένας προσπαθεί να της το φτιάξει.\nΠερίπτωση Β' Ο Μπάτμαν περιποιείται δεόντως την catwoman\nΜη με βάλετε να πω περισσότερα έχω ορκιστεί εχεμύθεια.\nΟ καθένας ονειρεύεται ότι του λείπει εδώ μέσα!\n(wilma ντροπή σας!!!)\nΕίναι ηλίου φαεινότερον τι είναι αγαπητέ μου: είναι ένα αδιάβροχο διαφημιστικό stand για περούκες!\nΥ.Γ. Θέλω να σας ενημερώσω στο σημείο αυτό, πως ο "αποτέτοιος" μετά τις ανάλογες ενέργειες που είχαμε προβεί σύσωμοι εμείς οι 5 που είχαμε μείνει στην Αθήνα, έβγαλε ΕΠΙΤΕΛΟΥΣ τη λεκτική επαλήθευση. Θα θέλατε ίσως να το κάνετε κι εσείς, πριν αναλάβουμε δράση;\nΕΝΩΣΙΣ BLOGGERS ΕΝΑΝΤΙΑ ΣΤΗΝ ΚΑΤΑΠΙΕΣΗ ΤΗΣ ΛΕΚΤΙΚΗΣ ΕΠΑΛΗΘΕΥΣΗΣ\n@Ακανόνιστη .... Τι πάθατε με την περούκα? Μοιάζει πάντως αλλά δεν είναι .... Καλώς σας βρήκα blogoπαρέα μου\n@Δόκτωρ .... Έχει σχέση με την Μαίρη αλλά .... Κάνε υπομονή....\nΤα Χριστούγεννα πλησιάζουν σε .... 135 μέρες ΜΟΝΟ!!!! Καλή σαρακοστή!!!!\n12 Αυγούστου 2008 - 9:06 π.μ.\n@Ασημώνη να σαι καλά φίλε μου. Καλώς σε βρήκαμε και σένα. Ελπίζω να έβγαλες καλά κομμάτια στο ψαροντούφεκο!!!!\n@Wilma .... A) και έτσι όπως πάει μάλλον πιάστηκαν τα μαλλιά στο φερμουάρ.... που παρεμπιπτόντως δεν έχει αυτή η στολή... Σε απογοήτευσα τώρα λιγάκι!!!!\nΒ) Ο Μπάτμαν άντε πάει και έρχεται στην θάλασσα, η Κάτγούμαν όμως?\n12 Αυγούστου 2008 - 9:09 π.μ.\n@Spy Μπορώ να πω ότι δεν έχεις και άδικο για το στάντ απλά μέσα στην θάλασσα? Δεν παραείναι του ματσ? Εκτός και αν είναι ειδικές που να αντέχουν στο νερό και να μην φεύγουν!!!!\nΠως το εννοείς? Να γράφουμε όλοι τον κωδικό της επαλήθευσής σε κάθε σχόλιο? Για σπρέχεν ....\nΚαλά πάτε!!!! Ψιλομακριά είστε αλλά θα σας δώσω την απάντηση μάλλον αύριο ή την Πέμπτη. Πιστέψτε με θα .... Δεν λέω!!!!\n12 Αυγούστου 2008 - 9:11 π.μ.\nΚαλώς ήλθες μουράτε!\nΑπ' ότι φαίνεται στη φώτο πρέπει να πέρασες καλά!\n12 Αυγούστου 2008 - 1:32 μ.μ.\nένας δύτης φιλιέται με μια ξανθιά!\nκαλώς ήλθες και πάλι!(τρελό καρναβάλι..άσχετο!)\n12 Αυγούστου 2008 - 3:47 μ.μ.\nΈνας δύτης βρήκε στο βυθό το πτώμα μιας ξανθιάς!!!\nΆντε, καλό χειμώνα να 'χουμε! (Α πα πα, σιχαίνομαι το χειμώνα!)\n12 Αυγούστου 2008 - 4:10 μ.μ.\nκαλε οχι καλο χειμωνα διακοπες κανω ακομααααααααααααααααααααααα\n12 Αυγούστου 2008 - 4:55 μ.μ.\nΟ δύτης βρήκε μια νεράιδα και προσπαθεί να βγάλει φωτογραφία την ουρά της. Αυτή τον αγκαλιάζει ως άλλη σειρήνα για να του πάρει την μηχανή! :)\n12 Αυγούστου 2008 - 7:44 μ.μ.\n@TeddyBoy Δεν έχεις και άδικο. Ήταν υπέροχα στην Ρόδο εκτός από το ξενοδοχείο για το οποίο θα περιγράψω τις εμπειρίες σε νεότερο ποστ. Καλώς σε βρήκα και σένα...\n@Seniorita Είναι ένα άτομο αλλά πλησίασες!!! Τι πάθατε όλοι και κοροϊδεύετε το καλό χειμώνα? Σάματι ψέματα είναι? σε 20 μέρες αρχίζουν και τα σχολεία!!!!! ;)\nKαλώς σε βρήκα seniorita....\n13 Αυγούστου 2008 - 2:16 μ.μ.\n@Γυάλινο Δάκρυ Μάλλον είσαι ενάντια στις ξανθιές!!!!!\nχεχεχεεχε Καλό χειμώνα με υγεία!!!!\n@Skouliki Ωραίο στιχάκι ... Αν και τυχερή που σε βλέπω!!!!! Καλές βουτιεεεεεεεεεεεεεεεεεεές ....\nΑπίθανα ρομαντική με αμερικανοευρωπαϊκό τέλος!!!! Ευτυχώς άλλος έβγαλε την φωτό. Ήμουν παραδίπλα και παραφυλούσα!!!!!\nΥΓ: Δεν μπορώ να δω το blog σου. μπορείς να το στείλεις με σχόλιο/link?\n13 Αυγούστου 2008 - 2:20 μ.μ.\nΑλήθεια κέρδισα τίποτα; :)\nΛατρεύω τον χειμώνα!!\n13 Αυγούστου 2008 - 2:43 μ.μ.\nΌχι βρε Μουράτε, απλά διαβάζω πολλά αστυνομικά και λατρεύω τα θρίλερ!!!\nΝαι, υγεία πάνω απ' όλα!\nΚαλώς τον μάστορα.Άντε καλό φθινόπωρο τώρα.Ελπίζω να γέμισες τις "μπαταριές".Αν δεν φύγω την επόμενη βδομάδα για δουλεία θα κανονίσουμε για ρετσίνα\n14 Αυγούστου 2008 - 12:42 π.μ.\n@Γυάλινο Δάκρυ Ένα όνομα των αστυνομικών θρίλερ θα σου πω .... Μόργκαν Φρήμαν!!!!! Ο τύπος είναι Νο 1 στα αστυνομικά θρίλερ.\n@Τσακαλάκο Καλώς σε βρήκα. Μπαταρίες στο φουλ. Καλό τριήμερο\n14 Αυγούστου 2008 - 10:45 π.μ.\nμια κατουρημένη ψαροντουφεκού? :-p\nxamogelo Το έκλεψες από άλλα ποστ ε? Να σου πω ειλικρινά δεν θυμάμαι αν είχε κατουρήσει εκείνη την μέρα!!!!!\nΚατούρησα από το φόβο μου όταν μου έκοψες το κεφάλι !!!!!\n8 Σεπτεμβρίου 2008 - 1:34 μ.μ.\nΛΕΙΠΩ ΑΛΛΑ ΕΙΜΑΙ ΕΔΩ!!!\nΑΠΑΝΤΗΣΗ ΤΟΥ QUIΖ


ΕΘΝΙΚΟ FORUM: Γιατί οι… Κρούγκμαν είναι καταδικασμένοι να την πατάνε!\nΓιατί οι… Κρούγκμαν είναι καταδικασμένοι να την πατάνε!\nΟ κ. Κρούγκμαν και οι μεγάλοι Νομπελίστες Οικονομολόγοι βραβεύθηκαν για οικονομικές μελέτες ενός συγκεκριμένου οικονομικού τμήματος της γενικότερης οικονομίας. Όλες αυτές οι βραβεύσεις είναι προβληματικές κατ’ εμέ χωρίς καμία εξαίρεση.\nΤο γιατί, είναι εύκολο να το αντιληφθεί κανείς αφού εν αντιθέσει με τις θετικές επιστήμες, φυσική, μαθηματικά, χημεία, αστροφυσική, ακόμη και ιατρική, (συγχωρήστε με αν μου διαφεύγει κάποια ακόμη) κ.λπ. οι οποίες έχουν παραμέτρους κοινά αποδεκτές από την παγκόσμια επιστημονική κοινότητα, τα οικονομικά είναι ένας κλάδος που επηρεάζεται από πλήθος παραγόντων, πολλοί από τους οποίους είναι τελείως απρόβλεπτοι και τοπικοί.\nΟι περισσότεροι Αμερικανοί Ακαδημαϊκοί έχουν την Αγγλοσαξονική οικονομική κουλτούρα (που δεν ισχύει στις περισσότερες χώρες) και μέσα από αυτό το πρίσμα και αντίληψη προσπαθούν να ερμηνεύσουν παγκόσμια οικονομικά γεγονότα.\nΣε αυτό αποδίδονται και οι συχνές αποτυχίες τους στο να προβλέψουν σωστά. Οι γενικεύσεις, απλουστεύσεις και τα εθνικά στερεότυπα, εγγυημένα οδηγούν σε λάθος συμπεράσματα.\nΣήμερα, ο κ. Κρούγκμαν έχει κατακλύσει τα ελληνικά και διεθνή μέσα ενημέρωσης, διότι εν αντιθέσει με τη συνταγή εξόδου της Ελλάδας από την Ευρωζώνη (GREXIT) στην περίπτωση της Βρετανίας τάσσεται υπέρ της παραμονής, με το επιχείρημα ότι… η Βρετανία δεν είναι Ελλάδα.\nΠάρτε το παράδειγμα του ΔΝΤ, είναι φημισμένο για τις λανθασμένες προβλέψεις και λύσεις που επιβάλει\nστις χώρες που προσφεύγουν στην βοήθεια του. Είναι λογικό να συμβαίνει κάτι τέτοιο με την εμπειρία που έχει αποκομίσει μετά από τόσα χρόνια;\nΗ απάντηση είναι ΝΑΙ. Και ΓΙΑΤΙ παρακαλώ; Μα διότι το ΔΝΤ το καλούν όλες οι χώρες όχι στο «παρά ένα», αλλά στο «και ένα». Αποτέλεσμα είναι να πρέπει να σώσει μία χώρα που δεν έχει αρκετά στοιχεία για το πρόβλημα της.\nΟπότε έχει αναπτύξει ένα «Manual» εκτάκτων αναγκών που εφαρμόζει σε όλες τις περιπτώσεις μέχρι να συλλέξει όλα τα στοιχεία και τις παραμέτρους που οδήγησαν στην κατάρρευση την οικονομία μίας χώρας (σχεδόν πάντα οφείλετε σε αποτυχημένες επιλογές των πολιτικών προκειμένου να επανεκλεγούν). Για να γίνει αυτό χρειάζεται τουλάχιστον ένας χρόνος, αποτέλεσμα η οικονομία της χώρας να εμφανίζει χειρότερα αποτελέσματα από το αναμενόμενο.\nΠως μπορεί να αλλάξει αυτό; Μόνο όταν οι χώρες αρχίσουν να φωνάζουν το ΔΝΤ εγκαίρως και όχι την τελευταία στιγμή, γιατί το γενικό Manual του ΔΝΤ θα αποτυγχάνει μονίμως. Πόσο πιθανό είναι να γίνει κάτι τέτοιο; Η απάντηση είναι ότι μάλλον θα συμβεί μετά τη Δευτέρα Παρουσία (ποιος πολιτικός θα παραδεχτεί εγκαίρως ότι τα έχει κάνει ρόιδο;).\nΔεύτερη απόδειξη και πιο κατανοητή σε εμάς, είναι η παταγώδης αποτυχία όλων των διάσημων Αμερικανών οικονομολόγων να προβλέψουν την εξέλιξη του ελληνικού οικονομικού προβλήματος κατά τη διάρκεια της κρίσης…\nΑν σε αυτό προσθέσετε και την οικονομική εκμετάλλευση της Ακαδημαϊκής τους βράβευσης, ήρθε και έδεσε το γλυκό. Πόσο αξιόπιστος μπορεί να είναι κανείς στις προβλέψεις του όταν ο ίδιος άμεσα η έμμεσα εκπροσωπεί συμφέροντα;


Τα πρακτικά ξεσκεπάζουν τους χυδαίους συμμάχους!\n21/08/2020 - 13:20μμ\nΌσα ειπώθηκαν στην πρόσφατη σύνοδο των υπουργών Εξωτερικών της Ε.Ε. για τις προκλητικές ενέργειες της Τουρκίας. Οι υπέρ, οι κατά, οι ενδιάμεσοι και ο ύποπτος ρόλος της Μάλτας.\nΜόνο στα λόγια εκφράζουν την αλληλεγγύη τους οι Ευρωπαίοι εταίροι μας και αυτό φάνηκε και στην πρόσφατη σύνοδο των υπουργών Εξωτερικών της Ε.Ε., στις 14 Αυγούστου. Ο δημοσιογράφος Σταύρος Λυγερός, μέσω της ειδησεογραφικής ιστοσελίδας «slpress.gr», φέρνει στο φως τα πρακτικά αυτής της συνόδου, από τα οποία αποκαλύπτονται οι προσπάθειες της ελληνικής και της κυπριακής πλευράς να πείσουν τους εταίρους μας για τις προκλητικές ενέργειες της Τουρκίας.\nΣύμφωνα με το ρεπορτάζ του Σταύρου Λυγερού, ο Ελληνας ΥΠΕΞ μίλησε πρώτος, κάνοντας αναφορά στο χρονικό της κρίσης και στους κινδύνους που εγκυμονούσε η υπερσυγκέντρωση τόσων πολεμικών πλοίων στην περιοχή, ενώ περιέγραψε με σαφήνεια και με τη βοήθεια χαρτών το επεισόδιο μεταξύ της φρεγάτας «Λήμνος» και του τουρκικού πολεμικού «Kemal Reis» που προσπάθησε να εμβολίσει το ελληνικό πλοίο. Παρά το γεγονός ότι, σύμφωνα με τα πρακτικά, αυτή η περιγραφή προκάλεσε αίσθηση δεν επηρέασε τις διαθέσεις των υπόλοιπων υπουργών Εξωτερικών.\nΓράφει ο Σταύρος Λυγερός:\n«Μετά τον Έλληνα υπουργό, πήρε τον λόγο ο Γερμανός, ο οποίος και επιχείρησε να προσγειώσει ανωμάλως την ελληνική πλευρά. Χαρακτήρισε ‘έντονα απογοητευτική εμπειρία’ (frustrating experience) την ανακοίνωση υπογραφής της ελληνοαιγυπτιακής συμφωνίας ‘ένα 24ωρο πριν να αρχίσουν οι συνομιλίες μεταξύ Ελλάδας και Τουρκίας, που η γερμανική προεδρία είχε επιτύχει’.\nΔεν παρέλειψε να μιλήσει για ‘πλήρη αλληλεγγύη’ προς την Ελλάδα και την Κυπριακή Δημοκρατία, αλλά έσπευσε να πάει ‘στο ψητό’, ζητώντας να λήξει ‘ο φαύλος κύκλος κλιμάκωσης και στρατιωτικοποίησης’. Στο σημείο αυτό έχει κρίσιμη σημασία να αποκωδικοποιήσουμε τη φράση του επικεφαλής της γερμανικής διπλωματίας Μάας. ΟπωςΌέχει καταστήσει σαφές, με τον όρο “κλιμάκωση” αναφέρεται στις ενέργειες της Τουρκίας και με τον όρο “στρατιωτικοποίηση” στις ενέργειες της Ελλάδας».\nΟ Γερμανός συνέχισε στο ίδιο ύφος, εξισώνοντας, σύμφωνα με τη «slpress.gr», το θύμα με τον θύτη και με αυτόν τον τρόπο να ενισχύσει την πολιτική της και να οδηγήσει Ελλάδα και Τουρκία σε απευθείας και εφ’ όλης τη ύλης διαπραγμάτευση.\nΣύμφωνα με τα πρακτικά από τη σύνοδο των ΥΠΕΞ της Ε.Ε., που δημοσιεύει η ιστοσελίδα «slpress.gr», σε διαφορετικό μήκος κύματος κινήθηκε ο Γάλλος υπουργός Εξωτερικών, ο οποίος ζήτησε να διασφαλιστεί ο σεβασμός του Διεθνούς Δικαίου, «φωτογραφίζοντας» την Τουρκία. Πρόσθεσε, μάλιστα, ότι γι’ αυτόν τον σκοπό στάλθηκαν στην ανατολική Μεσόγειο γαλλικά πολεμικά πλοία και αεροσκάφη. Επίσης, υποστήριξε σαφώς την έκδοση κοινής ανακοίνωσης, με την οποία να εκφράζεται αλληλεγγύη σε Ελλάδα και Κυπριακή Δημοκρατία.\nΣύμφωνα με την ιστοσελίδα «slpress.gr» στα πρακτικά φαίνονται οι υποστηρικτές μας και αυτοί που στηρίζουν την Τουρκία. Συγκεκριμένα:\n«Το Βέλγιο, το Λουξεμβούργο, η Ιρλανδία, η Ρουμανία, η Εσθονία, η Σλοβακία και η Αυστρία επέκριναν με σφοδρότητα την Άγκυρα, χωρίς, ωστόσο, να φανεί καθαρά εάν θα ψηφίσουν την επιβολή κυρώσεων. Στον αντίποδα κινήθηκαν η Σουηδία, η Ισπανία, η Ουγγαρία, η Πολωνία και η Φινλανδία. Κάπου ανάμεσα στις θέσεις των δύο παραπάνω ομάδων κρατών-μελών κινήθηκαν η Ιταλία, η Πορτογαλία, η Ολλανδία, η Λιθουανία, η Βουλγαρία, η Τσεχία και η Κροατία. Άφησα για το τέλος τη μικρή Μάλτα, η οποία, όπως αποδείχθηκε, είχε αναλάβει ειδικό ρόλο. Πρότεινε ευθέως να ”κηρυχθούν ουδέτερες οι αμφισβητούμενες περιοχές, δίχως γεωλογικές έρευνες ή εκμεταλλεύσεις μέχρι να υπάρξει συμφωνία (Ελλάδας και Τουρκίας)”. Στην πραγματικότητα, η Μάλτα πρότεινε το “γκριζάρισμα” κάθε θαλάσσιας περιοχής για την οποία η Τουρκία θα εγείρει διεκδίκηση, ανεξαρτήτως εάν αυτή η διεκδίκηση είναι παντελώς αυθαίρετη».\nΣτο ρεπορτάζ του ο Σταύρος Λυγερός αναφέρει και τον αντιθεσμικό ρόλο του ύπατου αρμοστή Ζοζέπ Μπορέλ, ο οποίος κινούμενος στη γραμμή Γερμανίας και Ισπανίας δεν επέτρεψε την έκδοση κοινού ανακοινωθέντος που να καταδικάζει την Τουρκία.


Πώς θα καλλιεργήσουμε την αυτοπεποίθηση των παιδιών μας | CityKidsGuide\nΠώς θα καλλιεργήσουμε την αυτοπεποίθηση των παιδιών μας\nΗ πίστη στον εαυτό μας και τις ικανότητες μας αποτελεί βασικό όπλο και παίζει καθοριστικό ρόλο στην εξέλιξη κάθε ανθρώπου, τη διαχείριση των διαπροσωπικών σχέσεων και των καταστάσεων συνολικά στη ζωή του.\nΟπότε, ως γονείς οφείλουμε να καλλιεργήσουμε την αυτοπεποίθηση στα παιδιά μας. Για να επιτύχουμε αυτό, είναι σημαντικά τόσο τα λεκτικά μηνύματα όσο και τα συμπεριφορικά, που λαμβάνουν από εμάς. Πολλές φορές ένα παιδί μπορεί να καταφέρει τον στόχο του, όμως είναι η ψήφος εμπιστοσύνης των γονιών που θα του δώσει την επιπλέον ώθηση για να τολμήσει.\nΗ ανάπτυξη και η ενίσχυση της αυτοπεποίθησης είναι μια διαδικασία που ξεκινάει ήδη από τη βρεφική ηλικία και καλλιεργείται σε όλη τη διάρκεια της ζωής του ατόμου. Στη βρεφική ηλικία, η φροντίδα του μωρού, η άμεση κάλυψη των αναγκών του και η επιβράβευση στις πρώτες του κατακτήσεις, θέτουν τα θεμέλια για τη δόμηση μιας καλής εικόνας εαυτού.\nΣτη νηπιακή ηλικία, οι γονείς θα πρέπει να δείχνουν ενδιαφέρον, να ενθαρρύνουν το παιδί να ανακαλύψει τον κόσμο, καθώς επίσης, να θέσουν τα πρώτα όρια της αποδεκτής ή μη συμπεριφοράς. Η οριοθέτηση και οι σαφείς κανόνες είναι πολύ σημαντικοί για την υγιή ανάπτυξη της προσωπικότητας ενός παιδιού.\nΤρόποι και φράσεις για να καλλιεργήσουμε την αυτοπεποίθηση των παιδιών\nΝα λέτε συχνά στο παιδί σας ότι το αγαπάτε, βοηθώντας το έτσι να νιώθει συναισθηματική ασφάλεια και ότι έχει μία γερή βάση.\nΕπικροτήστε το παιδί σας κάθε φορά που κάνει κάτι καλά, ώστε να νιώσει περήφανο και δυνατό που τα κατάφερε.\nΠείτε του ότι πιστεύετε σε εκείνο. Όταν το εκφράζετε, εμπνέετε στο παιδί την πίστη στον εαυτό του.\nΑντικαταστήστε λέξεις όπως «πρέπει, οφείλεις, κ.λπ.», με άλλες λιγότερο διατακτικές, όπως «θα ήταν καλό/βοηθητικό/χρήσιμο, κ.λπ.».\nΠροσπαθήστε να αναφέρεστε στις πράξεις του παιδιού και όχι να χαρακτηρίζετε το ίδιο, π.χ. «όταν μιλάς στην τάξη δυσκολεύεις τη δασκάλα και τους συμμαθητές σου να παρακολουθήσουν το μάθημα» και όχι «δεν είσαι καλό παιδί γιατί μιλάς μέσα στην τάξη». Έτσι, τονίζετε τις συνέπειες της πράξης του παιδιού και το βοηθάτε να αποκτήσει ενσυναίσθηση.\nΑφήστε το να αντιμετωπίσει μόνο του τις δυσκολίες. Αντί να του δώσετε τη λύση, πείτε του: «Εσύ τι νομίζεις;», «Ποιες ιδέες έχεις για τη λύση αυτού του ζητήματος;», κ.λπ.\nΕνισχύετε συνεχώς τις γνώσεις και τις δεξιότητές του. Κάθε φορά που πετυχαίνει ένα νέο στόχο, αναπτύσσει και την αυτοπεποίθησή του.\nΕνθαρρύνετε την περιέργειά του. Σύμφωνα με έρευνες, τα παιδιά που ενθαρρύνονται να ρωτάνε και παίρνουν πειστικές απαντήσεις από τους γονείς τους σε μικρή ηλικία, συνεχίζουν να ψάχνουν τη γνώση και στο σχολικό περιβάλλον, σε αντίθεση με αυτά που κάθε τους ερώτημα αποσιωπάται.\nΑποφύγετε να κατεβάζετε τον πήχη. Οι ίσες ευκαιρίες και τα ίσα δικαιώματα είναι θεμελιώδη για την αυτοπεποίθηση ενός παιδιού.\nΦροντίστε να κάνετε θετικά σχόλια και μην εκφράζετε απογοήτευση για τις επιδόσεις του ή επικρίνετε την προσπάθειά του. Η γονική κριτική μηδενίζει το κίνητρο των παιδιών και τα βάζει σε διαδικασία αμφισβήτησης της αυτοαξίας τους.\nΑντί να επικρίνετε το παιδί σας ή να διορθώνετε τα λάθη του, βοηθήστε να πάρει μαθήματα απ’ αυτά.\nΑποφύγετε να δείχνετε με τη συμπεριφορά σας ή να εκφράζετε με λόγια την ανησυχία σας για πράγματα που αφορούν στο παιδί σας, γιατί έτσι περνάτε το μήνυμα ότι δεν το εμπιστεύεστε.\nΈνα παιδί μπορεί πολλές φορές να νιώσει φόβο, μπροστά σε μία νέα πρόκληση. Αφήστε το να προσπαθήσει, θυμίζοντάς του πως έχει καταφέρει ξανά κάτι παρόμοιο.\nΜην διστάζετε να λέτε στο παιδί σας ότι είστε περήφανοι γι’ αυτό, κάθε φορά που νιώθετε έτσι.\nΠΑΙΔΙ / ΤΕΧΝΟΛΟΓΙΑ 12/04/2021\nΠοιοι είναι οι κίνδυνοι του TikTok και πώς μπορούμε να προστατεύσουμε τα παιδιά


6.700 νέες προσλήψεις στα σούπερ μάρκετ, το 2020 – Μαλεβιζιώτης\n«Η διαχείριση του ρίσκου είναι απρόβλεπτη αφού υπάρχει εκτίμηση για μεγαλύτερη διάρκεια της κρίσης.\nΟκτώ στους δέκα καταναλωτές εκτιμούν ότι η έκτακτη κατάσταση θα κρατήσει μέχρι τα τέλη του 2021 ενώ τρεις στους δέκα και μετά το 2021. Επτά στους δέκα θεωρούν ότι η οικονομία θα επηρεαστεί αρνητικά και το 2022 ενώ τρεις στους δέκα και μετά το 2022» τονίζει ο κ. Δουκίδης και συμπληρώνει ότι στο υπό διαμόρφωση ανταγωνιστικό περιβάλλον καταγράφονται κάποιοι σημαντικοί παράγοντες / προκλήσεις που εκτιμάται ότι θα παίξουν σημαντικό ρόλο στις εξελίξεις της επόμενης διετίας.\nΣε αυτούς τους παράγοντες περιλαμβάνεται, μεταξύ άλλων, η συμπεριφορά των καταναλωτών βγαίνοντας από την πανδημία.\nΣυγκεκριμένα, πρόσφατη μελέτη του ΙΕΛΚΑ κατέγραψε μια αυξητική τάση για τις αναμενόμενες δαπάνες των πολιτών σε καταναλωτικά προϊόντα, χωρίς να είναι ακόμη ξεκάθαρο το πως θα κινηθούν οι τάσεις αυτές σε επιμέρους κατηγορίες.\nΠαράλληλα όμως υπάρχει πρόβλεψη για σοβαρές κοινωνικές αντιδράσεις των πολιτών, αλλά και μια πιθανή συντηρητική αγοραστική συμπεριφορά των καταναλωτών φοβούμενοι μια νέα οικονομική κρίση.\nΤις εξελίξεις της επόμενης διετίας θα επηρεάσει επίσης το γεγονός ότι η πλειοψηφία των καταναλωτών θα συνεχίσει τις πολυκαναλικές ψηφιακές αγορές βάζοντας περισσότερη πίεση για την αποδοτική διαχείριση της κατ΄οίκον εξυπηρέτησης, η οποία όμως κοστίζει.\nΗ αξιοποίηση των αυτοματισμών / ρομποτικής θα είναι αναγκαία καθώς και η έξυπνη αξιοποίηση της πληθώρας των δεδομένων στο λιανεμπόριο για αποδοτικότερη διαχείριση του δικτύου και προσφορά εξατομικευμένων ολοκληρωμένων υπηρεσιών στους πελάτες.\nΣτις εξελίξεις της επόμενης διετίας σημαντικό ρόλο αναμένεται να διαδραματίσουν οι νέες νομοθετικές / διοικητικές παρεμβάσεις. Όπως αναφέρει στο ΑΠΕ – ΜΠΕ ο κ. Δουκίδης, η κοινοτική οδηγία για τις πληρωμές των προμηθευτών – παραγωγών που πλέον είναι νόμος τους κράτους και η εφαρμογή της θα επηρεάσει τα cash-flows των εταιριών.\nΕπίσης το αναμενόμενο σύστημα εγγυοδοσίας υλικών για την ανακύκλωση των συσκευασιών προϊόντων δημιουργεί μια αβεβαιότητα λόγω των νέων διαδικασιών που θεσπίζονται, της πολυπλοκότητας στην διαχείριση των reverse logistics και του υψηλού κόστους που θα επιβαρύνει τους εταίρους στην εφοδιαστική αλυσίδα του κλάδου.\nΤο λιανεμπόριο τροφίμων διαδραματίζει σημαντικό ρόλο στην ανάπτυξη της χώρας με 225.000 εργαζόμενους και εντυπωσιακή αύξηση του ανθρώπινου δυναμικού κατά 50% την τελευταία 20ετία.\nΜάλιστα το 2020 προσελήφθησαν επιπλέον 6.700 άτομα κυρίως από τα σούπερ μάρκετ για αντιμετώπιση της έκτακτης κατάστασης στην εξυπηρέτηση λόγω της πανδημίας. Η συνολική συμβολή στο ΑΕΠ είναι της τάξης του 2%, ενώ ως κλάδος εντάσεως εργασίας προσφέρει αμοιβές και εργοδοτικές εισφορές που φτάνουν τα 2 δισ. ευρώ ετησίως.\nΠαράλληλα οι επενδύσεις των σούπερ-μάρκετ για ανάπτυξη και εκσυγχρονισμό του δικτύου, των υποδομών και ψηφιακές τεχνολογίες κινήθηκαν σε υψηλά επίπεδα και ξεπέρασαν το 1,5 δισ. ευρώ την τελευταία επταετία.\nΗ πελατοκεντρική στρατηγική επιβεβαιώνεται από το γεγονός ότι οι καταναλωτές εξοικονομούν ετησίως από τις αγορές τους στα σούπερ μάρκετ περίπου 1,3 δισ. ευρώ μέσω των προσφορών και προωθητικών ενεργειών που προσφέρονται από τους προμηθευτές και τα σούπερ μάρκετ.\nΌπως επισημαίνει στο ΑΠΕ – ΜΠΕ ο κ. Δουκίδης, οι Έλληνες καταναλωτές έχουν πολύ θετική άποψη για το πως τα σούπερ μάρκετ αντιμετώπισαν την πανδημία.\nΣυγκεκριμένα, έξι στους δέκα θεωρούν ότι χειρίστηκαν καλύτερα την πανδημία από άλλους κλάδους. Η άμεση ανταπόκριση στην πρόσκληση έφερε αύξηση των πωλήσεων κατά 8% το 2020 αλλά παράλληλα το κόστος διαχείρισης της πανδημίας και των ειδικών επενδύσεων/προσλήψεων ξεπέρασε τα 160 εκατ. ευρώ.\nΓια την άμεση και ποιοτική εξυπηρέτηση της έκτακτης κατάστασης αξιοποιήθηκαν όλοι οι σημαντικοί πόροι των σούπερ μάρκετ όπως το ανθρώπινο δυναμικό, τα αποθηκευμένα προϊόντα και το μεγάλο δίκτυο πωλήσεων.\nΠαράλληλα αντιμετωπίστηκε ο ξαφνικός τετραπλασιασμός των online πωλήσεων με υποδειγματική προσαρμογή στην εξυπηρέτηση των πελατών όπου ο μέσος χρόνος εξυπηρέτησης των online παραγγελιών στις παραδόσεις των προϊόντων από 2 ημέρες στο πρώτο κύμα της πανδημίας μειώθηκε σε 1,2 ημέρες στο δεύτερο κύμα.\nΕτικέτες: Εργασίασούπερ μάρκετ\nΝέες θέσεις εργασίας μέσω ΑΣΕΠ στο Ηράκλειο\nΑπαραίτητη η γνώση της πραγματικής ευαισθησίας των Self-Test\nΚορονοϊός: Ξεπέρασαν το ένα δις οι εμβολιασμοί σε όλο τον κόσμο


Ιστολόγιο Γιώργου Μανουσάκη: Ιουνίου 2010\n...εδώ μας πήραν απ τα 4 τα 2 και το δεχθήκαμε στα σιωπηλά...\nΠροφητικό (και πικρά ειρωνικό) το τραγούδι του Λουκιανού Κηλαηδόνη "τα νέα μέτρα" γραμμένο τουλάχιστον 30 χρόνια πριν!\nΑπό το σημερινό "Ναυτίλο" της Ελευθεροτυπίας\nΤο Αχίλλειο είναι ένα από τα πιο γνωστά αξιοθέατα της Κέρκυρας και βρίσκεται περίπου 10 χλμ. από την πόλη. Σχεδιάστηκε από τον Ιταλό αρχιτέκτονα Raffaele Caritto και χτίστηκε το 1890. Το οίκημα αυτό χτίστηκε για την αυτοκράτειρα Ελισάβετ της Αυστρίας, η οποία λόγω της ευαίσθητης υγείας της ζήτησε την οικοδόμηση αυτού του καταφυγίου στο νησί. Το αφιέρωσε στον Αχιλλέα, απ’ όπου και το όνομα του και το γέμισε με αγάλματα ψευδοαρχαίου ύφους. Το πιο γνωστό είναι ο Αχιλλέας Θνήσκων του Χέρτερ. Η Ελισάβετ δολοφονήθηκε το 1898. Το 1907 ο Κάιζερ Βίλχεμ Β' αγόρασε το Αχίλλειο. Υπήρξε άνδρας με απεριόριστη φιλοδοξία αλλά περιορισμένο γούστο. Τοποθέτησε ένα ηλεκτρικό κουδούνι διπλά στην τουαλέτα του και μια τεράστια σέλα αλόγου, που του χρησίμευε σαν γραφείο. Επίσης ένα κολοσσιαίο άγαλμα του Αχιλλέα με την εξής επιγραφή «Στον μέγιστο των Ελλήνων από τον μέγιστο των Γερμανών». Το Αχίλλειο μπορεί να επισκεφτεί κανείς ορισμένες ώρες της ημέρας.\nΤάκης Παντέλης: Η κυβέρνηση κάνει τα νοσοκομεία επιχειρήσεις\nΣτο πλαίσιο μιας σκληρής δημοσιονομικής πειθαρχίας και της γενικευμένης ανατροπής των μισθολογικών, εργασιακών και ασφαλιστικών κατακτήσεων όλων των εργαζομένων που έχει επιβάλλει κυβέρνηση - Ε.Ε. - ΔΝΤ, ο χώρος της Υγείας έχει στοχοποιηθεί ως χώρος σοβαρών αλλαγών και παρεμβάσεων.\nΣ’ ένα χώρο που δοκιμάζεται σκληρά εδώ και χρόνια από σκληρές ασκούμενες νεοφιλελεύθερες πολιτικές (ελλιπή χρηματοδότηση, υποστελέχωση, ιδιωτικοποιήσεις κ.ά.) η κυβέρνηση σχεδιάζει την περαιτέρω συρρίκνωση των υπηρεσιών Υγείας.\nΤο κράτος παύει να εγγυάται τη δημόσια δωρεάν λειτουργία των νοσοκομείων και τα οδηγεί στη λογική του κέρδους προκειμένου να καλύπτουν τις τρέχουσες ανάγκες τους (π.χ. εφημερίες - υπερωρίες εργαζομένων).Η κατάργηση ουσιαστικά των μονίμων προσλήψεων και το πάγωμα όσων εκκρεμούν - σύμφωνα με το πρόγραμμα σταθερότητας οδηγούν στη γενίκευση του θεσμού του επικουρικού - ελαστικά εργαζόμενου με ετήσια σύμβαση σε όλες τις κατηγορίες εργαζομένων των νοσοκομείων (νοσηλευτές, τεχνολόγοι, παρασκευαστές, τεχνικοί κ.λπ.).\nΗ υπαγωγή των νοσοκομείων και της πρωτοβάθμιας υγείας στους δήμους του Καλλικράτη με αποτέλεσμα ακόμη πιο ασφυκτικό οικονομικό πλαίσιο λειτουργίας.\nΗ εξαγγελλόμενη «24ωρη λειτουργία» επαναφέρει τη φάρσα των απογευματινών ιατρείων του νόμου Παπαδόπουλου αυτή τη φορά ως τραγωδία! Χωρίς να προσλαμβάνεται επιπλέον προσωπικό (ιατροί, νοσηλευτές κ.λπ.) το μόνο στο οποίο αποσκοπεί το εν λόγω μέτρο είναι η εξασφάλιση εσόδων για το νοσοκομεία από τις τσέπες των ασθενών και των ασφαλιστικών ταμείων.\nΣυμβάσεις των νοσοκομείων με ιδιωτικές εταιρείες ασφάλισης υγείας τα νοσοκομεία θα υπογράφουν συμβάσεις παραχώρησης κρεβατιών από τις κλινικές και τα τμήματα - «φιλέτα» σε ιδιωτικές ασφαλιστικές υγείας με ειδικές χρεώσεις και παραχωρήσεις. Από τη δημόσια καθολική υγεία για όλους περνάμε στις υπηρεσίες υγείας ανάλογα με την οικονομική δυνατότητα και την ιδιωτική ασφάλιση του κάθε ασθενούς.\nΗ παντελής έλλειψη ελέγχου και προγραμματισμού των προμηθειών οδηγεί στην κατάρρευση στα Νοσοκομεία, τα οποία αναβάλλουν δεκάδες χειρουργεία, ενώ η γιγάντωση των χρεών - 8μηνο 1,6 δισ. - ακυρώνουν κάθε προσπάθεια περιορισμού του ελλείμματος, αποσιωπώντας τις ευθύνες της κυβέρνησης που συντηρεί την υπερτιμολόγηση και τη συναλλαγή.\nΟι επικείμενες αλλαγές στο ασφαλιστικό - θα οδηγήσουν χιλιάδες εργαζόμενους στην έξοδο - μεγαλώνοντας τα κενά του συστήματος ενώ η γιγάντωση των ιδιωτικοποιήσεων (2010 355 εκατομμύρια), αποτελεί συνειδητή επιλογή της κυβέρνησης αδιαφορώντας για τις αμοιβές και τις συνθήκες εργασίας των εργαζομένων σ’ αυτές και τη συσσώρευση εκατομμυρίων κερδών των εταιρειών.\nΟ αγώνας για ανατροπή του προγράμματος σταθερότητας και των επιλογών κυβέρνησης - Ε.Ε. και ΔΝΤ είναι επίκαιρος όσο ποτέ, και η μόνη διέξοδος για την ανάπτυξη ενός Δωρεάν Δημόσιου Συστήματος Υγείας - Πρόνοιας προς όφελος των πολιτών και της κοινωνίας.\n* Ο Τ. Παντέλης είναι νοσηλευτής της ψυχιατρικής κλινικής του νοσοκομείου της Ελευσίνας "Θριάσιο" και αντιπρόεδρος της Πανελληνίας Ομοσπονδίας Εργαζομένων Δημοσίων Νοσοκομείων (ΠΟΕΔΗΝ)\n13/6/2010 από την εφημερίδα "Αυγή"\nΈνα άνετο κάθισμα, ένας καφές, ένα παγωτό και ένα καλό βιβλίο\nαπό το ιστολόγιο της jane sharp\nΕίδη προς εξαφάνιση αποτελούν τα ιατρικά υλικά στα νοσοκομεία, όπως είναι οι σύριγγες, οι χειρουργικές γάζες, τα αποστειρωμένα γάντια, τα ράμματα, τα ορθοπεδικά και τα καρδιοχειρουργικά υλικά.\nΕτσι, την περασμένη εβδομάδα αναγκάστηκε να ζητήσει τον περιορισμό των γενικών εξετάσεων αίματος που αποστέλλονται στο μικροβιολογικό τμήμα, «στις απολύτως απαραίτητες». Ωστόσο, παρά τις περικοπές, τα αντιδραστήρια στέρεψαν και από χθες έως και την Παρασκευή θα καλύπτονται οι ανάγκες μόνο των νοσηλευομένων και των έκτακτων περιστατικών, όχι όμως και των ασθενών που προσέρχονται στα εξωτερικά ιατρεία. Δανεικές σύριγγες.\nΣτο Γενικό Νοσοκομείο Πολυγύρου Χαλκιδικής, οι γιατροί περιμένουν τα ασθενοφόρα για να παραλάβουν όχι μόνο ασθενείς αλλά και σύριγγες, αφού τις τελευταίες ημέρες λόγω των ελλείψεων αναγκάζονται να δανείζονται από τα νοσοκομεία της Θεσσαλονίκης. «Τα συσσωρευμένα χρέη του ΕΣΥ που έχουν οδηγήσει σε εμπάργκο τους προμηθευτές, αλλά και η νέα εγκύκλιος που απαιτεί προέγκριση από την Επιτροπή Προμηθειών Υγείας πριν προβούν τα νοσοκομεία σε προμήθεια υλικών, έχουν ως αποτέλεσμα να χάνεται χρόνος και να δημιουργούνται ελλείψεις», υπογραμμίζει στα «ΝΕΑ» ο πρόεδρος του Γενικού Συμβουλίου των Ενώσεων Νοσοκομειακών Γιατρών Ελλάδας, οφθαλμίατρος Δημήτρης Βαρνάβας.\nΑπό τη σημερινή εφημερίδα "ΤΑ ΝΕΑ"\nΙδιαίτερη εντύπωση προκαλεί η περικοπή του 20%, η οποία επεκτείνεται και στο επίδομα κλειστών χώρων και Αντικαρκινικών Νοσοκομείων ύψους 15€ μηνιαίως που έχει δοθεί σαν κίνητρο παραμονής στους συγκεκριμένους χώρους και Νοσοκομεία.\nΔηλαδή η κυβέρνηση «θα σωθεί» από συνολικό ετήσιο ποσό περίπου 288.000 !! ευρώ (ίσως και λιγότερα…).\nΣε ένα προϋπολογισμό ΔΙΣ!!, με κέρδη που χαρίζονται στα «πιράνχας της υγείας» ΔΙΣ, με φοροαπαλλαγές του κεφαλαίου ΔΙΣ, την πατρίδα θα σώσει η μείωση του χρέους από το ποσό των 288.000€ που κόβεται από τους εργαζόμενους αυτούς!!!\nΔεν μπορούσε άραγε τα χρήματα αυτά να τα βρει από τα 330.000€ που παίρνουν οι σύμβουλοί της. Δεν είναι ντροπή να κόβουμε 36€ ετησίως ανά κάθε εργαζόμενο που δουλεύει στα χειρουργεία, στις μονάδες, στα Αντικαρκινικά Νοσοκομεία με μεγάλες ελλείψεις και υπερεντατικοποίηση της δουλείας, να δίνουμε 3-6.000€ σε κάθε σύμβουλο…\nαπό το περιοδικό "υγειονομικό βήμα" της ΠΟΕΔΗΝ\nΈνα παιδί μικρό, μπροστά σ' ένα όπλο\nένα μικροπαίδι εβραιόπουλο,\nνα ρωτάει: γιατί;\nΟδύρομαι για τα ολοκαυτώματα στο Άουσβιτς,\nτο Ματχάουζεν, το Μπεργκεντάου\n31 Μαΐου 2010, από την εφημερίδα "Αυγή"


10 λόγοι για να πάτε διακοπές στη Νυρεμβέργη\n10 λόγοι για να πάτε διακοπές στη Νυρεμβέργη (φωτογραφία / βίντεο)\nΣτα τέλη Μαΐου, μετά από πρόσκληση του Γερμανικού Οργανισμού Τουρισμού, πήγα για ένα διάλειμμα πόλης στη Νυρεμβέργη. Ήταν ένα δημοσιογραφικό ταξίδι που διοργανώθηκε σε συνεργασία με τη Wizz Air και το αεροδρόμιο της Νυρεμβέργης. Απάντησα ναι στην πρόσκληση γιατί η Γερμανία είναι μια από τις αγαπημένες μου χώρες και από καιρό ήθελα να φτάσω στη Βαυαρική περιοχή.\nBy Σορίν Ρούσι Τελευταία ενημέρωση 13 Αυγούστου 2019\nΗ εκδήλωση πραγματοποιήθηκε μεταξύ 28 και 31 Μαΐου, αρκετά για ένα city break πασπαλισμένο με πολλή χαλάρωση, μπύρα και βόλτες στην πόλη και τα περίχωρα. Για να συνοψίσω καλύτερα την εμπειρία μου στη Νυρεμβέργη, αποφάσισα να την παρουσιάσω με τη μορφή 10 λόγων για να επισκεφτείτε αυτήν την περιοχή της βόρειας Βαυαρίας.\nΒουκουρέστι - Νυρεμβέργη με Wizz Air\n1. Φτάνει πολύ γρήγορα και σε καλή τιμή, οι πτήσεις Βουκουρέστι - Νυρεμβέργη παρέχονται από τη Wizz Air. Οι τιμές ξεκινούν από 99 λέι / τμήμα, τιμή στην οποία έχετε συμπεριλάβει μόνο μια μικρή καμπίνα αποσκευών. Τη χειμερινή περίοδο 2015-2016, ο αερομεταφορέας χαμηλού κόστους πραγματοποιεί πτήσεις Τετάρτη και Κυριακή, σύμφωνα με το ακόλουθο πρόγραμμα:\nW6 3101 Βουκουρέστι 19:05 → 20:25 Νυρεμβέργη\nW6 3102 Νυρεμβέργη 20:55 → 23:55 Βουκουρέστι\nΚατά τη θερινή περίοδο του 2016, η Wizz Air αλλάζει το πρόγραμμα πτήσεων, μεταφέροντάς το σε Παρασκευή και Δευτέρα:\nW6 3101 Βουκουρέστι 19:00 → 20:15 Νυρεμβέργη\nW6 3102 Νυρεμβέργη 20:50 → 23:55 Βουκουρέστι\nΒουκουρέστι - Νυρεμβέργη με Wizz Air - προσγείωση στη Νυρεμβέργη\nΑνακαλύψτε την πόλη της Νυρεμβέργης\n2. Η Νυρεμβέργη είναι μια πόλη στην Κεντρική Φραγκονία, Βαυαρία, Γερμανία, με πάνω από 500.000 κατοίκους, η δεύτερη μεγαλύτερη πόλη της Βαυαρίας. Μαζί με τις πόλεις Fürth, Erlangen και Schwabach αποτελούν το οικονομικό και πολιτιστικό κέντρο της Φραγκονίας. Αξίζει να το ανακαλύψετε με τα πόδια, σε μια νυχτερινή ή ημερήσια βόλτα.\nΠροηγ 1 of 9 επόμενος\nΚαι μην ξεχνάτε! Μια καλή μέρα ξεκινάει με έναν καλό καφέ. Ψάχνω για Καφέ Bergbrand.\n3. Παω σε η μεσαιωνική οχυρή πόλη της Νυρεμβέργης - η Παλιά Πόλη. Απέχει 10 λεπτά με τα πόδια από τον κεντρικό σιδηροδρομικό σταθμό. Φιλοξενηθήκαμε στο Ringhotel Loew's Merkur, πολύ κοντά στην κεντρική περιοχή της πόλης, αλλά και στο σιδηροδρομικό σταθμό.\nΗ ιστορία της Νυρεμβέργης είναι στενά συνδεδεμένη με την ιστορία της Ρωμαϊκής Αυτοκρατορίας. Οι ηγεμόνες αυτής της αυτοκρατορίας επέλεξαν να χτίσουν ένα φρούριο κοντά στον ποταμό Pegnitz, το οποίο εμφανίζεται για πρώτη φορά ως Nourenberg (βραχώδης λόφος) στο έγγραφο Sigena που εξέδωσε ο αυτοκράτορας Heinrich III το 1050. Διασφαλίζοντας τα σύνορα μεταξύ Σαξωνίας, Βαυαρίας, Ανατολικής Φραγκονίας και Βοημίας, περιοχή που εξελίχθηκε σε ελεύθερη αγορά. Περπατώντας στους δρόμους της παλιάς πόλης, θα ανακαλύψετε την βαυαρική αρχιτεκτονική, παλιά κτίρια και μέρος της ιστορίας αυτών των τόπων.\nΤο ιστορικό κέντρο περιβάλλεται από τείχη που χτίστηκαν από το 1452. Και στο βόρειο τμήμα της παλιάς πόλης βρίσκεται το Αυτοκρατορικό Κάστρο, ένα μέρος ιδιαίτερο σε αρχιτεκτονική, τοποθεσία και ιστορία. Στεγάζει επίσης το Μουσείο Kaiserburg.\nΜουσεία, κάστρα, εκκλησίες και παλιά κτίρια\n4. Κάντε μια περιήγηση σε μουσεία, κάστρα, εκκλησίες και παλιά κτίρια: Εκκλησία του Αγίου Λαυρεντίου ή "Lorenzkirche"? Εκκλησία του Αγίου Ιακώβου ή "Jakobskirche": αρχικά (XNUMXος αιώνας) η εκκλησία του νοσοκομείου Τευτονικού Τάγματος. Συντριβάνι Ehekarussell, το οποίο κατασκευάστηκε μεταξύ 1977-1981 από τον γλύπτη Jürgen Weber. Συντριβάνι Schöner Brunnen με το "δαχτυλίδι της τύχης", το οποίο κατασκευάστηκε μεταξύ 1385 και 1396 από τον Heinrich Beheim. Εκκλησία της Παναγίας μας ή "Frauenkirche", που χτίστηκε μεταξύ 1352 και 1362 μετά από προτροπή του βασιλιά Καρόλου Δ'. Και η λίστα συνεχίζεται. Σχετικά με μουσεία, μπορείτε να επισκεφθείτε: το Μουσείο Παιχνιδιών; Γερμανικό Εθνικό Μουσείο; Μουσείο Επικοινωνιών; Μουσείο Deutsche Bahn.\nΛουκάνικα μπύρας και λάχανου\n5. Απολαύστε τοπική μπύρα, που ονομάζεται Tucher, και γερμανική βαυαρική κουζίνα. Ως επί το πλείστον, αυτό αφορούσε το μενού μου σε αυτό το διάλειμμα στην πόλη. Έφαγα όμως και ένα shaworma, μια χοιρινή μπριζόλα, πάπια με λάχανο κλπ. Αλλά για επιδόρπιο δεν είχα πολλά να διαλέξω. Από αυτή την άποψη οι Γερμανοί είναι λίγο αδύναμοι :).\nΠροηγ 1 of 15 επόμενος\nΦεστιβάλ μπύρας Erlanger Bergkirchweih\n6. Μην χάσετε το φεστιβάλ μπύρας στο Erlangen, το οποίο ονομάζεται Erlanger Bergkirchweih και αναγνωρίζεται ως το παλαιότερο στην Γερμανία. Σύμφωνα με ορισμένα στατιστικά στοιχεία, πάνω από 1 εκατομμύριο άνθρωποι έρχονται σε αυτό το φεστιβάλ. Εδώ θα βρείτε μπύρα (προφανώς), επιλεγμένα μενού (λουκάνικα, χοιρινό, πάπια και πολλά άλλα) και πολύ κέφι.\n7. Κλείστε μια μέρα για να επισκεφθείτε Coburg, μια μικρή πόλη περίπου μία ώρα με το τρένο από τη Νυρεμβέργη. Μείνετε ένα βράδυ στη μικρή πόλη και μην σταματήσετε να την περπατάτε. Η βαυαρική αρχιτεκτονική, η ηρεμία και τα όμορφα τοπία σας περιβάλλουν παντού.\n8. Αν πάτε με την οικογένειά σας, μην το χάσετε Playmobil FunPark, ένα λούνα παρκ για τα πιτσιρίκια. Ενώ τα μικρά παίζουν, μπορείτε να απολαύσετε έναν καφέ στο πάρκο ή να δειπνήσετε.\nPlanespotting στο διεθνές αεροδρόμιο της Νυρεμβέργης - Flughafen Nürnberg\n9. Για όσους είναι παθιασμένοι με τα αεροπλάνα, α εντοπισμός αεροπλάνου στο αεροδρόμιο συνιστάται. Υπάρχουν δύο μέρη όπου μπορούν να φωτογραφηθούν αεροπλάνα. Ανεβείτε στο πάρκινγκ του αεροδρομίου σε ύψος ή περπατήστε μέσα στο αεροδρόμιο, στην πανοραμική περιοχή στον διάδρομο και την πλατφόρμα.\nΠροηγ 1 of 20 επόμενος\nChristkindlesmarkt - Χριστουγεννιάτικη Έκθεση Νυρεμβέργης\n10. Λόγος μπόνους: Christkindlesmarkt είναι η Χριστουγεννιάτικη Έκθεση της Νυρεμβέργης. Είναι οργανωμένη στην κεντρική πλατεία της παλιάς πόλης / παλιού κέντρου, μπροστά από την εκκλησία Frauenkirche. Με πάνω από 2 εκατομμύρια επισκέπτες, η Nürnberger Christkindlesmarkt είναι μια από τις μεγαλύτερες χριστουγεννιάτικες αγορές στη Γερμανία και μια από τις πιο διάσημες στον κόσμο. Αν και έχει γίνει έρευνα, η προέλευση αυτής της αγοράς δεν έχει ακόμη ανακαλυφθεί. Σύμφωνα με ορισμένους ιστορικούς, το Christkindlesmarkt θα εμφανιζόταν μεταξύ 1610 και 1639. Όπως κάθε χρόνο, το 2015, το Christkindlesmarkt θα κλείσει στις 24 Δεκεμβρίου. Αν δεν φτάσετε φέτος, σκεφτείτε το χειμώνα του 2016.\nΝυρεμβέργη μπείτε στη λίστα με τους αγαπημένους προορισμούς και σίγουρα θα επισκεφθώ ξανά αυτήν την περιοχή. Έχει πολλά να πει, να μεταφέρει και να δείξει. Εάν θέλετε να μάθετε κάποιες πληροφορίες που δεν συμπεριλάβαμε σε αυτό το άρθρο, μη διστάσετε να επικοινωνήσετε μαζί μας. Θα αναζητήσουμε τις απαντήσεις στις ερωτήσεις σας. Αν σας κάναμε την περιέργεια για τη Νυρεμβέργη, βάλτε τον προορισμό στη λίστα με τα μέρη που πρέπει να επισκεφτείτε το 2016 και μετά μοιραστείτε τις εντυπώσεις σας μαζί μας. Σας ευχόμαστε ένα όμορφο ταξίδι και ελπίζουμε να σας εμπνεύσουμε όσο μας ενέπνευσε.\nΟι φωτογραφίες τραβήχτηκαν με την κάμερα Canon EOS 70D / smartphone HUAWEI P8 Lite!\nΆγιος Βασίλης με αεροπλάνο, στις 15 Δεκεμβρίου 2015


ΙΠΣΥ, Ερευνητική Περιοχή: Πληροφοριακά Συστήματα Ιστού - ipsyp.gr\nΑρχικήΈρευναΠληροφοριακά Συστήματα Ιστού\nΠληροφοριακά Συστήματα Ιστού\nΟι μηχανές αναζήτησης είναι σήμερα το βασικό εργαλείο αναζήτησης πληροφορίας στον Ιστό. Η επιτυχία τους βασίζεται στην απλότητα του μοντέλου ερώτησης, μέσω λέξεων-κλειδιών, που προσφέρουν. Συχνά όμως οι ανάγκες των χρηστών για αναζήτηση πληροφορίας είναι πιο σύνθετες και είναι μέρος ενός γενικότερου κύκλου δημιουργικότητας (creativity cycle). Σκεφτείτε για παράδειγμα έναν ερευνητή που ψάχνει πληροφορίες για τις τρέχουσες τεχνολογίες, τις δημοσιεύσεις και τις ερευνητικές ομάδες για μια ερευνητική περιοχή ώστε να παράγει καινοτομία. Ο ερευνητής έχει συνήθως αρχικά στο μυαλό του μια αφαιρετική περιγραφή, δηλαδή κάποιες έννοιες (concepts) που περιγράφουν το πεδίο αναζήτησης. Μετά, αναζητά το αντίστοιχο σχετικό υλικό, π.χ. δημοσιεύσεις και τεχνικά άρθρα, ανακοινώσεις σε ιστολόγια. Μελετά το υλικό, και αποκτά γνώση. Οπότε, ξεκινά ένα νέο κύκλο δημιουργικότητας, αλλάζοντας τη γενική αφαιρετική περιγραφή και εξειδικεύοντας τα θέματα, ώστε να ξεκινήσει πάλι αναζητήσεις, συλλογή υλικού κ.λ.π. Το πλαίσιο αναζήτησης που υποστηρίζεται από την τρέχουσα τεχνολογία αδυνατεί να ικανοποιήσει τις ιδιαίτερες απαιτήσεις τέτοιων κύκλων δημιουργικότητας για τις ανάγκες χρηστών όπως οι παραπάνω.\nΣτόχος μας είναι η ανάπτυξη μεθόδων και τεχνολογιών υποστήριξης κύκλων δημιουργικότητας στην αναζήτηση πληροφοριών στον Ιστό. Ιδιαίτερο βάρος δίνεται στις απαιτήσεις πληροφοριακών συστημάτων Ιστού για Βιοεπιστήμες. Οι τεχνολογίες αυτές θα διατρέχουν όλο το φάσμα ενός κύκλου δημιουργικότητας και θα ικανοποιούν τις ιδιαίτερες απαιτήσεις του:\n[Αφαιρετική περιγραφή ιδέας - Αναζήτηση υλικού - Προσαρμογή στις προσωπικές προτιμήσεις - Οργάνωση Υλικού]\nΟι επιστημονικές και τεχνολογικές προκλήσεις είναι οι εξής:\nΑναπαράσταση αφαιρετικών περιγραφών πεδίου γνώσης. Οι αφαιρετικές περιγραφές πεδίου γνώσης είναι δημοφιλές χαρακτηριστικό των εργαλείων διαχείρισης σκέψης. Χρησιμοποιώντας τη σημασιολογία που προσφέρεται (μικρή για τους χάρτες σκέψης, μεγαλύτερη για τις οντολογίες), οι χρήστες μπορούν να χαρακτηρίζουν σημασιολογικά τη διαθέσιμη πληροφορία, να τη συνδέουν νοηματικά με άλλες πληροφορίες, διευκολύνοντας την κατηγοριοποίηση και το διαμοιρασμό της σε άλλους χρήστες. Μελετούμε τρόπους ενσωμάτωσης μοντέλων διαχείρισης σκέψης, π.χ. χάρτες σκέψης (mindmaps) στη διαδικασία συλλογής, οργάνωσης και ανταλλαγής των αποτελεσμάτων αναζήτησης.\nΑναζήτηση Πληροφορίας. Για την αποτελεσματική αναζήτηση πληροφοριών κατά τη διάρκεια των κύκλων δημιουργικότητας είναι απαραίτητη η ανάπτυξη ενός συνόλου υπηρεσιών που θα συντονίζουν την αναζήτηση σε πολλές πηγές δεδομένων ανάλογα με το είδος του υλικού προς αναζήτηση. Μελετούμε (α) μεθόδους αυτόματης ενσωμάτωσης πηγών αναζήτησης (automated web scraping), (β) τεχνικές αναζήτησης όταν οι περιγραφές των δεδομένων που αναζητούνται αλλάζουν με το χρόνο, (γ) τεχνικές δυναμικής ανακάλυψης όψεων (facets) για την ομαδοποίηση των αποτελεσμάτων με βάση διάφορες ιδιότητες και (δ) μεθόδους χρήσης της σημασιολογίας των χαρτών σκέψης για αύξηση της εκφραστικότητας της αναζήτησης και της ακρίβειας των αποτελεσμάτων αναζήτησης. Ιδαίτερο βάρος δίνεται σε υπηρεσίες αναζήτησης κειμένων επιστημονικών συνεδρίων και περιοδικών.\nΠροσαρμογή στις προσωπικές προτιμήσεις. Βασική απαίτηση στους κύκλους δημιουργικότητας είναι η χρήση των προσωπικών προτιμήσεων του χρήστη κατά τη διαδικασία ταξινόμησης (ranking) των αποτελεσμάτων αναζήτησης. Μελετούμε μεθόδους αναδιάταξης αποτελεσμάτων αναζήτησης, λαμβάνοντας υπ'όψη (α) το ιστορικό αναζήτησης του χρήστη και (β) τη σημασιολογία των χαρτών σκέψης του χρήστη.\nΘεματικές ετικέτες: Personalization , Web services , Scientific databases , XML technologies , Semistructured data , Creativity search , Web data management , Semantic annotation , Semantic web